
BINECUV ÂNTAÂRE 


Iubite domnule director, 


Când te felicit pentru curajul şi însufle- 
firea cu care ai inițiat scoaterea unei reviste 
creşiineşti pentru familiile intelectualilor no- 
ştri în mijlocul crizei de astăzi, îngăduieşte-mi 
să-fi împărtăşesc în câteva cuvinte o dorință 
a mea. 


Eu cred că o asemenea publicațiune li- 
ferară aşa va fi mai folositoare cetitorilor ei, 
dacă le va sta într'ajutor să-şi închiege şi să-şi 
adâncească concepția creştină despre lume 
şi viață. 

Omul, în sufletul căruia nu trăieşte această 
concepție ca un principiu călăuzifor, e ca o 
trestie bătulă de vânt. El nare răspuns la 
întrebările mari ale existenfei şi nici o normă 
sigură de orientare asupra valorilor vieţii şi 
a ierarhizării lor, ci trăieşte prin impresiile 
frecătoare cari îi vin din afară. Ori dacă 
are un răspuns greşit, atunci e cu atât mai rău. 


Armonia sufletească, atât de necesară 
„între împrejurările sbuciumatei vieţi de astăzi, 
se poate sălăşlui mai binefăcătoare printr'o 


LA DRUM 






credinfă luminată şi vie, care-şi dă seamă 
de temeiurile ei şi-i oferă sufletului punctul 
arhimedic pentru fixarea echilibrului său în 
mijlocul ispitelor şi a chinurilor scepticismului. 

Prin articole scurte, dar cu atât mai sin- 
fetice şi mai subslanțiale, cred că s'ar putea 
coniura concepția creştină despre lume şi 
viafă, lăsând să cadă lumina ei asupra diferi- 
felor probleme pe cari le agită timpul nostru. 
Bine înfeles, ele s'ar adăoga la celălalt ma- 
ferial al revistei. 

In sânul bisericii noastre şi între purtă- 
forii de condei se găsesc astăzi, slavă Dom- 
nului, destule minți luminate şi bine pregătite 
pentru o asemenea operă. 

Eu îți urez bucuria de a le vedea aso- 
ciate în jurul revistei şi asigurându-te de tot 
concursul ce ţi-l pot da, îți împărtăşesc ar- 
hiereasca mea binecuvântare pentru un cât 
mai strălucit succes al lucrării începute. 

Sibiu, la 22 Februarie 1934, 


NICOLAE 
arhiepiscop şi ; mitropolit 


PREDOSLOVIE 


De multă vreme m'a ispitit gândul de a 
scoate o revistă pentru familia ortodoxă. Mă 
gândeam mai ales la familiile intelectualilor 
noştri, cari — preţuind după cuviinţă rostul pro- 
. videnţial pe care l-a avut Biserica noastră în 
viaţa neamului, precum şi rostul izbăvitor pe 
care va trebui să-l aibă „legea românească“ 
în viitorul acestui neam întregit — s'au încadrat 
de bunăvoie într'o nouă alcătuire religioasă, 
în „Frăția ortodoxă română“. 


Gestul distinșilor voluntari ai misionaris- 





mului creştinesc este o mărturie dintre cele 
mai elocvente, că'n mijlocul intelectualităţii 
noastre baie un vânt de renaştere, de regene- 
rare naţională și de sete după desăvârşirea 
sufletească ale cărei cărări numai legea părin- 
ților noștri le poate arăta. 

Această sete duhovnicească se cere stâm- 
părată, prin graiu viu și prin scris. 

In slujba acestei opere vrea să intre şi 
revista „Viaţa ilustrată“. 

Desigur, reviste de cultură creştină mai 

avem. Spre marea noastră bucurie. Cele mai 
multe din ele însă şi-au limitat activitatea la 
tărâmul strici religios. „Viaţa ilustrată“ va în- 
cerca să îmbrăţişeze cu privirea întreaga noastră 
viață naţională, pentru a o înfăţişa în lumina 
postulatelor evangheliei ortodoxe. 

Ortodoxia nu e numai moaşte, icoane, 
troițe, biserici, mănăstiri şi alte lucruri de 
acest fel. Acestea sunt numai semne, fireşte, 
foarte preţioase, ale ortodoxiei. Ortodoxia 
este duh de viață. Şi ea vrea să pătrundă 
în întreaga viață a omului, pentru a-i da un 
stil, un sens şi un scop superior şia o cârmui 
către limanurile luminoase ale veşniciei. 

De aceea revista „Viaţa ilustrată“ va 
căuta să pogoare duhul credinţei strămoşeşti 
în viaţa particulară şi obștească a neamului, să 
zidească, prin pilduiri şi îndemnuri, caractere 
creştineşti şi româneşti din fiii neamului nostru. 
In scopul acesta va publica frânturi din istoria 
măririi noastre naţionale, va înfăţişa chipurile 


PE LINIA TRADIȚIEI 


pilduitoare ale marilor noştri înainiași, va îmbia 
cititorilor creaţii literare educative şi povăţuiri 
peniru viaţa cotidiană — şi va da locul cuvenit 
oricărui cuvânt ziditor de conştiinţă naţională 
şi ortodoxă. 


„Viaţa ilustrată“ vrea să fie o revistă 
creştină, în care să găsească hrană pentru 
suflet şi desfătare pentru ochi — şi tata şi 
mama și copiii. Această ţintă îi fixează din 
capul locului nivelul gândurilor şi al graiului 
în care vor fi îmbrăcate aceste gânduri. 


In ce măsură va izbuti să-şi înfăptuiască 
vrerea, se va vedea abia mai târziu. Atâta 
şlim doar de pe acum, că purcedem la treabă 
cu entuziasmul şi devotamentul pe care ni-l 
inspiră datoria către neam şi către sfânta 
lui Biserică. 

Şi mai ales cu însufleţirea pe care ne-o 
inspiră credinţa în ajutorul lui Dumnezeu. 

NICOLAE COLAN 


BISERICA ȘI NAȚIUNEA 


Numai în ortodoxie găsim realizată ade- 
vărata sinteză între religiunea creştină şi spi- 
ritul naţional al popoarelor, adevărata sim- 
bioză între biserică şi naţiune. 

In celealalte comunităţi creştine raportul 
normal dintre factorul bisericesc şi cel naţional 
a fost alterat, în unele mai puţin, în altele mai 
mult, degenerând uneori până la sfăşieri şi 
lupte păgubitoare. 

Biserica ortodoxă însă, şi în această pri- 
vinţă, ca de altfel în toate celelalte, se dove- 
deşte a fi adevărata continuare a bisericii 
vechi ecumenice, care, păstrându-şi caracterul 
universalist, a înţeles totuşi alât de bine să 
țină seamă de specificul naţional al popoarelor 
şi în organizaţiunea ei să primească contri- 
buţia pe care sufletul fiecărui popor o aducea 
la marea zestre comună a creştinătăţii. Ea a 
găsit, în veacurile dela început, drumul la cele 
mai diferite popoare şi la sufletul lor, con- 
simțind să i se imprime în înfăţișările ei — 
în apus ca şi 'n răsărit — pecetea geniului 
naţional al lor. Astfel vechea biserică siro- 
antiocheană, cea egipteană, arabă, armeană, 
georgică, grecească, africană, romană, hi- 
spană, galică, celtică etc. sunt tot atâtea do- 
vezi despre felul cum creştinismul, în mersul 
său triumfal în lume, a ştiut să respecte carac- 


terul specific al popoarelor, în timpuri când 
nu se poate vorbi de o conştiinţă naţională în 
forma ei trează de astăzi. Mulțimea de liturghii 
cari ni s'au păstrat din epoca ecumenicităţii cla- 
sice a bisericii mărturiseşte despre dragostea 
creştinismului de a pătrunde cât mai adânc 
în sufletul diferitelor popoare, ţinând seamă 
de însuşirile specifice ale lor. Ba chiar mai 
mult: au fost destule popoare, cari bisericii au - 
să-i mulţumească cele dintâi impulsuri şi spri- 
jinul efectiv la crearea culturii lor naţionale. 
Biserica le-a dat alfabetul şi limba literară, aşe- 
zându-le asifel baza pentru desvoltarea litera- 
turii şi a unei mai superioare culturi naţionale. 
De altă parte, vieţii spirituale a popoarelor 
mai înaintate în cultură biserica i-a imprimat 
un caracter nou, infiltrându-o cu duhul ei și 
utilizându-o în folosul ei. Să ne gândim la 
poporul grec, la legăturile filozofiei şi culturii 
lui cu creştinismul. Şcoala teologică alexan- 
drină a atribuit filozofiei greceşti un rol de 
„pedagog spre Hristos“ pentru poporul grec, 
aşa cum Vechiul Testament l-a avut pentru 
poporul jidovesc. Tot asemenea este cunoscută 
importanța dreptului roman şi a disciplinei 
romane îndeosebi pentru desvoltarea creştină- 
tăţii apusene. 

Respectând în măsură largă caracterul 

naţional al diferitelor popoare şi ajutându-l în 
desvoltarea lui, biserica veche nu şi-a văzut 
întru nimic atinsă ori chiar periclitată unitatea 
şi universalitatea ei. Dimpotrivă, în mijlocul 
aspectului variat al formelor vieţii şi culturii 
naționale, unitatea și ecumenicitatea bisericii 
au existat şi au fost simţite ca o realitate vie. 
Un părinte bisericesc impresionat de conştiinţa 
unitară care pulsa în organismul bisericii vechi, 
se exprimase despre ea în cuvintele, că toţi 
creştinii par'că ar vorbi cu o gură şi ar locui 
într'o singură casă. Dar această unitate spi- 
rituală n'a fost interpretată în sensul unei uni- 
formizări şi centralizări care să fi tins la supri- 
marea particularităţilor naţionale,ici era o uni- 
tate în diversitate. Este 
într'adevăr vrednic de re- 
marcat faptul, că în epoca 
celui mai expansiv mi- 
sionarism al său, creşti- 
nismul a găsit înfelegă- 
toarea putere şi dragoste 
de a se înfrăți cu geniul 
național al diferitelor po- 
poare şi, în acelaş timp, 
biserica creştină, bucu- 
roasă de originalitatea ca- 
racterelor etnice pe cari 
le-a ocrotit la sânul ei 
de mamă, şi-a păstrat 
nealterată unitatea şi şi-a 
afirmat cu tărie ecumeni- 
cilalea sa. Ea a exercitat 
influințe asupra popoare- 
lor convertite, fără să su- 
prime însă caracterele lor 
naţionale — şi a primit 
influințe din partea ace. 
stora, fără să piardă ceva 
din substanța sa divină. 

Aceasta este şi astăzi 
baza principiară de orga- 
nizațiune a bisericii ortodoxe şi de sta- 
bilire a raporturilor ei cu viața naţională a 
popoarelor cari îi aparţin. După faza cu ten- 
dințe centralizăloare din epoca bizantină, ea a 
reveni! pe toată linia la principiile vechi în forma 
bisericilor naţionale din zilele noastre. 

Nu tot aşa s'au petrecut lucrurile în sânul 
creştinătăţii apusene. Acolo vechile organi- 
zaţiuni bisericeşti, cari au fost alcătuite cu 
respectarea diferenţierilor etnice, rând pe rând 
au fost înlăturate şi orice afirmare mai ho- 
tărâtă a principiului naţional în viaţa biseri- 
cească a fost înăbușită. După lupte crâncene, 
cari au durat veacuri dearândul, în locul ve- 





Isus Hristos (icoană dela Schitul Brădet. 1615) 


chilor forme de organizaţiune la fel cu cele 
din răsărit, a fost întrodus sisfemul cenfralist 
al papismului, care a însemnat nu numai o 
falsificare a constituţiunii genuine a bisericii 
lui Hristos, dar în acelaş timp şi o abdicare 
dela principiile bisericii vechi, cari garanlau 
popoarelor dreptul de-ași alirma caracterul lor 
naţional şi religios în cadrele autochefaliilor 
bisericești. Impunerea limbei latine ca limbă 
liturgică a urmat din aceeaș tendință constantă 
de uniformizare şi s'a adăogat ca un moliv mai 
mult de înstrăinare între biserică și naţiune. 
Astfel s'a creiat în apus un sistem bisericesc 
nou, care a preschimbat unitatea spirituală şi 
ecumenicitatea rodnică a bisericei vechi în 
tiparele juridice ale unei 
uniformizări şi centralizări 
forţate. Acest sistem şi-a 
avut şi-şi are avantagiile 
sale, pe cari nu le con- 
testăm, dar se găsește în 
imposibilitate de-a fi ar- 
monizat cu dorința po- 
poarelor după o viaţă bise- 
ricească națională. Dacă 
naţiunile latine, cari pă- 
strau reminiscenţele impe- 
rialismului roman, au su- 
ferit mai puţin sub cătu- 
şele imperialismului papal, 
cu atât mai apăsătoare au 
fost acestea pentru ger- 
mani, pentru  anglosac- 
soni, pentru popoarele 
scandinave etc., în sânul 
cărora s'a răspândit re- 
formațiunea ca o evadare 
din îngrădirile centralis- 
mului papal. Ar trebui să 
ne extindem prea mult 
dacă am vrea să arătăm 
tensiunea care sa men- 
ținut aproape fără întrerupere între biserica pa- 
pală şi pretenţiile popoarelor ei la o viaţă biseri- 
cească naţională și după relormațiune, până 
în zilele noastre. E uşor de arătat, că de 
câteori popoarele s'au trezit la o mai vie 
conştiinţă naţională, pe care au voit să și-o 
afirme şi în viaţa lor bisericească, au întâm- 
pinat rezistenţa bisericii catolice, motivată de 
interesele centralismului său internaţional. E 
acolo un antagonism iremediabil. Dovezi avem 
destule chiar sub ochii noştri. Ca să rămânem 
la una din cele mai proaspete, cităm din en- 
ciclica pastorală a episcopatului catolic din 
Austria, publicată scurt înainte de Crăciun, 

următoarele cuvinte: „Astfel noi osândim toate 
ideile şi ndăzuinfele cari în mod consecvent 
ar duce la o biserică nafională şi în ultima 
analiză la o rupere declarată de biserica ca- 
tolică!“ * Sapienti sat! 

Nici protestantismul n'a pulut găsi o so- 
luţie mai norocoasă pentru problema rapor- 
tului dintre biserică şi factorul naţional din viaţa 
popoarelor. Ce e drept, protestanții au întrodus 
limba vie a popoarelor în cultul lor, au tradus 
Sf. Scriptură în acea limbă şi organizaţiunea 
bisericească au potrivit-o după naţiuni. Pro- 
gres important. Cu toate acestea nici ei 
nau putut răsbi până la adevărata sinteză 
cu sufletul naţional, fiindcă li s'au așezat în 
cale obstacole, deosebite de ale romano-ca- 
tolicilor, peste cari n'au putui trece. Inainte 
de toate doctrina lor exagerată despre păcatul 
strămoşesc şi despre urmările lui, prin cari 
natura omenească ar fi fost condamnată la 
o fotală corupere, i-a împiedecat să aprecieze 
la justa lui valoare faptul natural al specifi- 
cului etnic și potențele lui religioase pentru 
o proprie percepere şi realizare a creştinis- 
mului. Nici sub raport naţional n'au putut sta- 
bili adevărata armonie între „natură“ şi graţie; 
astfel și unitatea între biserică și naţiune la 
ei a trebuit să rămână defectuoasă. In al doilea 
rând subiectivismul protestant în mod fatal a 
avut ca urmare descompunerea dogmei şi de- 
strămarea disciplinei bisericeşti, cari au pă- 
truns în organismul naţional cu mult mai 
adânc şi mai tulburăror de cum se înfățișează 
în aspectul pestrij al organizaţiunilor biseri- 
cești mai compacte şi al marelui număr de 
secte. Individualismul caracteristic rasei ger- 
mane a fost poate satisfăcut prin acest exces 
de diferenţiere, dar de-o sinteză între sufletul 
naţional şi „biserică“ între astfel de împre- 
jurări cu anevoie poate fi vorba. Suntem în 
aşteptarea rezultatelor ce le va da organizarea 
aşa numitei „Reichskirche“, legiferată de cu- 
rând sub imboldul politicei totalitare a naţional- 
socialismului din Germania. Convulsiunile, la 
cari asistăm, din sânul protestantismului german, 
nu dau îndreptăţire la speranţe prea optimiste 
pentru remedierea răului dismembrării. In 
Anglia şi în ţările scandinave, unde a fost 
menţinut sistemul episcopal şi unde caracterul 
popoarelor este mai tradiţionalist, s'a ajuns la 
organizarea de biserici naţionale mai bine în- 
chegate. Totuşi şi aceste biserici, ca şi întreg 


1 „Darum verurteilen wir alle Ideen und Bestrebungen 
die folgerichtig zu einer Nationalkirche und lelzten Endes 
zum offenen Bruch mit der katholischen Kirche fiihren miissten“. 
Neue freie Presse din 23 Dscemvrie 1933. 


protestantismul, găsindu-se în afară de cadrele 
ecumenicităţii, sunt lipsite de suportul sub- 
stanţei divine a bisericii lui Hristos, care să 
le garanteze unitatea spirituală indispensabilă 
pentru a face sinteza deplină cu sufletul na- 
ţional al popoarelor lor. 

Numai în ortodoxie sunt date toate con- 
diţiile pentru realizarea acelei fericite sinteze. 
Inspirată de Duhul Sfânt, care pogorându-se 
în limbi de foc peste apostoli în ziua celor 
dintâi Rusalii a vorbit cu fiecare popor în 
limba lui, Biserica ortodoxă preţuiește factorul 
naţional ca făcând parte din opera creaţiunii 
divine. Privită din acest punct de vedere, na- 
țiunea, cu notele specifice ale fiecăreia, se 
înfăţişează ca un dar al voinţii creatoare a lui 
Dumnezeu şi ca o providenţă pentru cei cari 
prin naştere fac parte din sânul ei. Aşa trebue 
interpretată în lumina credinţii noasire ge- 
neza şi rostul naţiunilor pe lume. Punem acum 
întrebarea: In ce raport stă opera mântuirii 
cu creaţiunea? Oare graţia mântuitoare des- 
fiinţează opera creaţiunii ? 

Hotărât, nu! E potrivit locui să citez aici 
cuvintele teologului apusean Toma de Aquino: 
Gratfia naturam non follit, sed perficii. Acest 
principiu a fost referit, din partea profundului 
cugetător care l-a formulat, la natura ome- 
nească în genere, dar el poate fi aplicat cu 
acelaş drept şi la diferenţierile individuale şi 
etnice ale ei, cari şi ele — cum am văzut — 
sunt cuprinse în opera creaţiunii. In urmare, 
precum sufletul individual nu are să fie des- 
ființat în notele sale originale, prin cari se 
deosebeşte de celelalte suflete, pentru ca să 
fie mântuit, ci prin graţia divină este îndreptat 
din păcat, este sfinţit şi desăvârşit împreună 
cu şi în specificul său individual — întocmai 
aşa nici naţiunile, intrând prin biserică în 
împărăţia graţiei, nu-şi pierd originalitatea lor 
etnică, ci sunt sfinţite cu toată zestrea lor 
„naturală“ primită ca dar de sus. Sf. apostol 
Pavel când vorbeşte în repeţite rânduri despre 
„desbrăcarea omului celui vechi“ şi despre 
„îmbrăcarea omului celui nou“ se referă la 
„trupul păcatului“ din om și precizează în 
noţiuni religioase minunatul fenomen al rena- 
şterii omului întru „făptură nouă“ prin Hristos; 
dar de sigur apostolul nu preconizează în no- 
țiuni biologice şi psihologice o nivelare a 
sufletelor prin distrugerea caracterului lor in- 
dividual, pentru ca să poată fi mântuite. Să 
ne gândim la admirabila variaţie ce există în 
caracterele sfinţilor bisericii! Fiecare aduce o 
notă specială de interpretare a stfinţeniei, prin 
felul cum s'a resfrânt lumina evangheliei în 

sufletul său individual. De sigur acelaș Hristos 
trăieşte în toţi, dar fiecare l-a îmbrățișat cu 
puterile proprii sufletului său. 

Intocmai aşa nu desființează graţia divină 
nici caracterele naţionale ale popoarelor, ci 
le nobilitează şi sfințeşte altoind în ele viaţa 
cea nouă întru Isus Hristos. Aceasta înseamnă 
încreştinarea unui popor. Nu la o masă amorlă 
sub raport naţional şi-a trimis Mântuitorul 
apostolii săi, ci la toate „popoarele“, ca să le 
boteze şi să le aducă la ascultarea credinţii. 
Oricât de mari ar fi deosebirile de ordin tru- 
pesc, sufletesc şi sociologic între ele, nici unul 
nu este socotit nevrednic a intra şi „a sta la 
masă întru împărăţia“ sa. Pentru toate deo- 
potrivă şi-a vărsat scump sângele său pe cruce, 
pe toate e gata să le 
treacă „prin baia naşterii 
de-a doua şi a înoirii Du- 
hului Sfânt“, pe toate le 
cheamă la altarul său şi 
le îmbie potirul sfintei îm- 
părtăşanii cu sine, pe toate 
le primeşte ca mădulare 
egal îndreptăţite ale tru- 
pului său mistic, care este 
biserica sa cea „una, 
sfântă, sobornicească şi 
apostolească“. In oricare 
limbă să se proslăvească 
măririle lui Dumnezeu şi 
fiecare suflet naţional să 
fie, ca un vas ales, purtă- 
torul Duhului Sfânt. ,, Toată 
suflarea să laude pe Dom- su 
nul“. Dar şi foată suflarea - 
națională să laude numele 
Domnului! Fiecare neam 
de oameni, care poartă chipul lui Dumnezeu, 
prin caracterul său naţional și încordându-și 
toate energiile spirituale să se străduiască a 
percepe şi realiza cât mai cuprinzător idealul 
evangheliei, iar toate neamurile înfrăţite prin 
unitatea credinţei şi a iubirii, într'o nobilă emu- 
laţie, prin ceeace au mai gingaş şi mai ales 
în fiinţa lor, să lucreze la întronarea împărăției 
lui Dumnezeu în lume. Aceasta este ecume- 
nicitate ! 

Din universalitatea voinţii şi iubirii isbă- 
vitoare a lui Dumnezeu emană pecetea ecu- 
menicităţii pe care o poartă biserica impri- 
mată în ființa sa. Inainte de a fi organizaţie, 
această ecumenicitate este viață și duh. Ea 
străluceşte şi din cele mai mici părţi şi alcă- 
tuiri ale bisericii, precum lumina soarelui se 
reflectează în fiecare picur de rouă. Când bi- 


serica se coboară în mijlocul unui popor, ea 
duce cu sine toată vistieria ecumenicităţii. Prin 
înfrăţirea bisericii cu sufletul naţional, biserica 
nu sufere nici o alterare a substanţei sale 
divine. „Biserică naţională“ şi „,biserică a 
poporului“ nu înseamnă că biserica îşi derivă 
originea dela naţiune, ci înseamnă că biserica 
lui Hristos cea clădită pe minunea întrupării, 
pe jeriia de pe cruce, pe învierea cea de-a 
treia zi şi pe pogorârea Duhului Sfânt, este 
trimisă, cu toată comoara darurilor ei, la un 
anumit popor care a îmbrăţişat-o cu tot sufletul 
lui şi care prin ea se înfăţişează înaintea lui 
Dumnezeu. Precum Magii dela răsărit,au adus 
dumnezeescului Prunc născut înupeştera din 
Villeem diferite daruri, unul aur, al doilea 





În Vidra de sus, la casa lui Avram lancu 


smirnă, al treilea tămâie, tot astfel şi popoa- 
rele se intățişează inaintea Domnului şi Mântui- 
torului lumii cu comorile sufletului lor naţional 
de Dumnezeu dăruite. Şi când biserica intră în 


sufletul unui popor şi se identifică cu aspira- 
țiunile lui, cu bucuriile şi suferințele lui, n'a 
încetat de a fi biserica ecumenică a lui Hristos. 
Este desigur în misiunea acestei biserici să 
trezească simţirea şi forţele naţionale, însufle- 
țindu-le cu duhul lui Hristos şi cultivând astfel 
acel naționalism creştinesc, care e în stare să 
purifice şi să adâncească naționalismul politic. 
Acest naționalism creştinesc nu se înclină nici 
spre stânga, nici spre dreapta, ci stă drept şi 
cu fruntea înălțată spre cer, fiindcă izvoreşte 
din conștiința de sine a unei naţiuni luminate 
de razele evangheliei. Acest naționalism nu 
ureşte, nu pizmueşte, nu se trufeşte, ci încheagă 
2 

înir'o comunitate a iubirii pe toţi fiii unei naţiuni, 
gata a se jertfi pentru binele ei. 

Intre ecumenicitate şi naţionalitate nu 
există antinomie. Acest lucru nu-l înţelege 
sistemul centralist al papismului. Dar l-a în- 
țeles cu atât mai limpede ortodoxia, care prin 


SUB SEMNUL LUI ŞAGUNA 


organizaţiunile bisericilor naţionale a dovedit 
în chip real, că între ecumenicitate şi naţiona- 
litate e posibilă cea mai deplină armonie şi 
ea trebue să existe ca un reflex al armoniei 
divine dintre natură şi graţie, dintre opera 
creațiunii și iconomia mântuirii. N. 


SCRISOARE 


Domnule Director, Mă simt onorat de în- 


Nu mă gândesc la mărirea poziţiei, ci la căl- 


vitarea la colaborarea pentru primul număr a dura inimei din familie pe care n'a stâns-o 








nici cei 82 de ani trăiţi, ci-mi dă 
palpitaţia ultimelor acorduri ale 
vieţii mele. Cu icoana familiei 
pe amvon vroiam să opresc la- 
vina prăbuşirei ei ce mi se con- 


tura în ochii sufletești. 


Intre acestea a urmat tragedia 
dela Sinaia. Ochii mei sufleteşti 
vedeau pornirea lavinei şi am 
scris în „Legea Românească“ 
din Orade: „Astăzi părinţii nu 
mai sunt stăpâni peste copiii lor. 
Nici nu mai sunt copii. Le-a luat 
nevinovăția desgolirea perversi- 
tăţii, intuiţia lascităţii şi crimelor 
ce li se colorează în graiu viu şi 
în scris, în pragul casei, în toiul 
ulițelor, în spectacole artistice, 
în literatură, în canalul murdă- 
riilor criminale dela gazete, în 
toată depravaţia ce înconjoară 
viața plăpândă a copilului. E 
grea soartea părinţilor cu mun- 
tele greutăților de existenţă în spi- 
nare şi cu frica în sân pentruce 
au mai scump, copiii. Familia de 
astăzi este bolnavă“. Dar sa 
îmbolnăvit şi școala în care îşi 
afla familia ascendenţa sa edu- 
cativă. In cele din urmă soartea 








Miiropolilul Andre'u Şaguna 


revistei „Viaţa Ilustrată“, dar şi mai fericit că 
vaţi gândit la familie, cuibul cald al omenirei. 

Pastorala de Crăciun mi-o dedicasem fa- 
miliei. Ei îi po! mulțumi aceea ce sunt astăzi. 


familiei a ajuns la punct mort. 
In această stare sufletească în- 
grijorată de soartea familiei m'a aflat apelul 
D-Voastră la colaborare. Nu e pesimism ce 
vă spun, ci resurecţia sufletului. Un suflu din 
strunele profetice. 

Binecuvântată să fie „Frăția ortodoxă ro- 
mână“ plăsmuită din spiritul Şagunian, care 
atât de admirabil suplineşte familia şi şcoala 
în ţinerea sufletului românesc la dreapta cre- 
dință, până la restaurarea lor pe care o aştept 
cu creştinească nădejde dela Dumnezeu şi 
dela oameni. 


CUVINTE PĂRINTEȘTI 


Când „fiii lui Dumnezeu“ crescuţi sub 
acoperemântul așezămintelor Şaguniene din 
Sibiu aprind luminile caselor noastre părin- 
teşti, să zicem un: Doamne ajută. 


ROMAN CIOROGARIU, 
episcopul Orăzii 


Familia în slujba tradițiilor neamului 


O solidarizare instinclivă ne chiamă şi 
pe noi, cei dela granița de vest a scumpei 
noastre ţări, să ne punem de acord cu gân- 
direa curată şi acfiunea de înaltă spirituali- 
fate ce se desprind din planurile de muncă 
ale Inalt Prea Sfinfitului Milropolit Nicolae. 
Ca un torent grăbit, fâşneşte din adâncul 
realităților noastre actuale necesitatea pu- 
blicărei unei reviste peniru familia noastră 
creştină ortodoxă. 

Sfintele moşteniri spirituale ale trecu- 
tului trebuesc păzite cu sfințenie. In familia 
noastră lrebue să se pregătească cel mai 
favorabil teren al concepției creştine despre 
viajă, în sensul dorit de Mântuitorul nostru 
Isus Hristos în clipa, când participând la 
nunta din Cana, și-a început activitatea pu- 
blică. 

Trăim vremuri de o accentuată criză 
morală, iar refacerea irebue să pornească 
din familie, spre a pulsa în viaja familiară 
sentimentele de iubire, ascultare, muncă şi 
sârguinfă străbătute de razele Evangheliei. 
Familia românească trebue să fie tezaurul 
sufletesc al neamului, în care să respire cele 
mai scumpe comori ale gândirii noastre. 

In ziua de azi se duce lupta pentru asi- 
gurarea deplină a drepturilor politice pe seama 


DELA PRIETINI 


femeilor. Cu frenezie se accentuiază, de 
pildă, că două femei române, Bolosina, văduva 
pitarului Dima, şi jupâneasa Ileana, văduva 
postelnicului Cantacuzino, încă în veacul al 
XVII-lea şi-au eliberat şerbii, pe când poli- 
licianii abia după două secole au decretat 
eliberarea şerbilor de pe moşii. 

Fapta acestor femei românce este a se 
atribui generoaselor concepții ce le aveau 
din Evanghelie. De aceea, o revisfă creştină 
orlodoxă, dusă în familii, va face să se 
simtă vraja sfintelor învățături ale _Dom- 
nului, u Cărui cruce era închinală de stră- 
moşii noştri chiar şi pe vremea năvălirilor 
barbare. i 

Când, pe urma razelor luminoase ale 
revistei acesteia, în fiecare familie română 
va reîntra Sf. Scriptură, Ceaslovul şi Psaltirea, 
deprinderile creştine, rugăciunea şi postul, 
sfintele icoane etc., atunci se va asigura 
domnia lui Hristos şi prin aceasta voia lui 
Dumnezeu. 

Noi dorim din suflet, ca noua revistă 
să ducă în familiile noastre voia Lui și prin 
ea să asigure şi trăinicia sfintelor tradiții 


ale neamului. 
Dr. GRIGORIE COMȘŞA, 
episcopul Aradului 


URĂRE 


Porneşti la drum... şi noi te-am vrea 
Să fii un crainic luminos 
Vieţii noastre — atât de grea. 
Din greul ei, noi te-am ruga 
Să faci un vis frumos. 


Cu toţi la vorbă 'n drum să stai. 

Viaţa toată s'o ceteşti 

S'o tălmăcești şi să ni-o dai 

Frumoasă, ca o zi de Maiu, 
Să-ţi placă s'o trăiești. 

In orice casă vei intra 

Cu slova şi povaţa ta 

Nădejdi la cei zdrobiţi să dai. 

La seceriș am vrea să ai 
Belșug de roadă grea. 


Pe zi ce merge să 'niloreşti, 

Ani mulţi cu bine să trăieşti, 

Cu cinste să îmbătrâneşti. 

Pe-a noastre plaiuri să sădești 
O viaţă ca 'n poveşti. 


Dea Domnul Sfânt să izbuteşti 
Un soare nou s'aduci în ţară. 
In case, cânt şi primăvară 
Şi 'n suflete să risipeşti 

Gând şi simţiri cerești. 


Atena, Februarie. 


TEATRU 


GRIGORIE 1. MARCU 


CERURILE SPUN 


MISTER CREŞTIN ORTODOX 
TABLOUL |. 


Incăpere mare, în castelul lui Cornea Ardeleanul din ţinutul Bârgăului. Acţiunea se petrece în mijlocul secolului al XVI-lea. 


SCENA |. 
CORNEA, SZENTIVANYI. 

SZENTIVANYI. Atunci, toată grija Măriei-tale, dela 

copil se trage?... 
CORNEA. Nu, reverende... Dorul ce mă ţine 
robii, e cu mult mai mare... El se adânceşte cu 
necaz, în trecut... şi se desfăşoară, cu desnădejde, 
în viitor. De aceea nu te mira, dacă mă vei auzi 
blestemându-mi morții şi făcându-mi de ocară neamul... 

SZENTIVANYL. Să ne ţinem strâns pe lângă scopul 
întâlnirii noastre... 

CORNEA. Au trecut mai bine de zece ani, și 
înfrângerea dela Mohaci durează, ca un junghiu de 
foc, în coasta sufletului meu... 

SZENTIVANYI. Aşa se și cuvine oricărui creştin 
adevărat... 

CORNEA. Insă jarul patimii mele e şi mai mi- 
stuitor... Căci nu numai sdrobirea creştinilor şi în- 
gâmifarea păgânului strigă în mine, cu glas înfundat 
ca de puşcă, ci şi alte multe doruri şi crude silnicii, 
pe care nu ştiu de e cuviincios sau nu, a le măr- 
turisi.,, i 

SZENTIVANYI. Sunt preot, nu uita... şi trimisul 
Majestății Sale Ferdinand...” Deci, Dumnezeu ve- 
ghează deasupra creştetului meu şi chipul puterni- 
cului rege îmi stăruie înaintea ochilor... Prin ulucul 
vorbelor, sfaturile cad de-a-dreptul din inima celor 
două puteri — Dumnezeirea şi împărăţia — neispi- 
fite prin urmare, de vre-o patimă, gândire vicleană 
sau folos propriu... Vorbeşte fără grijă...* 

CORNEA. Ei bine, reverende... Cu bună rân- 
duială îţi voiu slobozi unul după altul, necazurile 
mele cele multe ...* Voiu căuta să-mi lunec sufletul, 





* Pasagiile cuprinse între asterice po! fi omise la re- 
prezentare. 


ca pe sul... şi Sfinţia Ta să întărească au nu, cu 


"pecetia cuminţeniei, gândurile mele de grijă...” 


SZENTIVANYI. Te ascult... 

CORNEA. Mă găsesc, reverende, prins între două 
ispite... 

SZENTIVANYI. Ispite ?... 

CORNEA. Nu cumva, adânc greşesc?.., 

SZENTIVANYI. Ispita în greşală se preface, doar 
când arcul râvnei e înfins peste fire, cu ajutorul 
Diavolului, sau când săgeata o ţii îndreptată împo- 
triva Dumnezeirii ... 

CORNEA. Deci, două ispite... Una. îmi vine 
dela acel neascultător şi pururea îndărătnic Ştefan. .. 
Ştefan Mailath, care îmi este rudă, după răposata 
soţie... şi a doua, dela pârcălabul Cornea al Sucevei, 
din acelaş neam al Corneștilor, care cu atâta pri- 


cepere... 
SZENTIVANYI. A uneltit și uneltește împotriva 


domnitorului său Petru... 

CORNEA. Aşa e... 

SZENTIVANYI. Incep a pricepe... 

CORNEA. Da, reverende... Mailath, îndrăsneţul, 
zavisinicul şi îngâmfatul !...* Fiară cu ochi de stri- 
goiu şi unghii de pisică săibatecă, care vede tot şi 
îndrăsneşte orice... Zavisinicul, ros până'n măduva 
oaselor de putreziciunea jurămânțului mincinos... 
nebunul de semeţie, care s'a pus de-a curmezişul 
pornirilor turceşti, ucigând pe Ludovic Griii, trimisul 
Porții... şi care, în sminteala minţii, nu s'a sfiit a 
cugeta, să numească pe Moise, domn în Moldova... 
faptă, care se cuvine numai puterii de drept a Im- 
păratului, sau puterii silnice a padişahului. . .* 

SZENTIVANYL. Te-am înţeles... 

CORNEA. Incă nu, reverende... Căci eu nu-mi 
întorc nebuneşte ochii, nici împotriva soarelui, nici 
împotriva lunii... ci supus, îmi plec creştetul, ca 


VIAȚA ILUSTRATA 9 


lumina să mă blagoslovească și să nu mă vatăme... 
Voi să spun, că gândurile nu se încumetă aci, îm- 
potriva stăpânirii, ci dincolo... 

SZENTIVANYI. In Moldova... 

CORNEA. Da... Aci, în Transilvania, nebunia lui 
Mailath nu mă înebuneşte, ci dimpotrivă, mă smereşte. 
Mă face să cunosc cusururile obârşiei mele valahe... 
După pacea încheiată între lon Zăâpolya şi regele 
Ferdinand, cu toată puterea şi avuţia mea, mă soco- 
tesc doar serv umil acestor doi stăpâni... Dar pentru 
năzuința mea de dincolo, din Moldova, purtarea lui 
Mailath, valah ca şi mine, îmi încearcă într'una su- 
fletul, ca ciocanul, oţelul... 

SZENTIVANYI. Te înțeleg, prietine... 

CORNEA. Părinte, lămureşte-mă... Eşti înțelept. . . 
eşti învăţat... şi mai ales, eşti purtat prin lume... 
Vreau să ştiu.. . gândurile mele dela Dumnezeu purced, 
sau sunt năluciri ale Diavolului ? 

SZENTIVANYI. Isprăveşte de povestit toată stră- 
dania sufletului. . . 

CORNEA. Mă gândesc, că dacă harul lui Dum- 
nezeu nu s'a arătat cu mine, măcar cu copilul meu lon, 
moşteanul numelui Cornea Ardeleanul, să se arate... 
căci vreau să-mi ştiu numele sădit deapururi în hri- 
soave şi cărți, părtaş la fapte de mare ispravă... 
Copilul, dacă nu eu... Deşi acest copil — după cum 
ţi-am spus — multe şi mari necazuri îmi pricinueşte. . . 

SZENTIVANYI. De ce? 

CORNEA. E slab în virtutea răsboiului ... Nu iu- 
beşte lupta, vânătoarea... Se teme de flintă şi de 
armele tăioase... |i lipseşte acea poftă a sângelui 
şi a uciderii, care rămâne țelul din urmă al unui vi- 
teaz... Ba, nici măcar cu vorba iscusită, cu care se 
poate lupta mai aprig decât cu sabia, nu e vrednic. 
Toată ziua zugrăveşte... Acum, la ceasul ăsta de 
dimineaţă, când sborul şoimilor e mai repede către 
cer şi caii sunt mai neastâmpăraţi în zăbale, el stă 
laolaltă cu meşterii, ce lucră la biserică, cheltuind 
în trândăvia zugrăvitului, vlaga, ce aşteaptă altă în- 
drumare. . . 

SZENTIVANYI. La care biserică se osteneşte ? 

CORNEA. O biserică pentru iobagi. 

SZENTIVANYI. Da, da... 

CORNEA. Reverende, ajută-mă... Inainte vreme, 
când liniștii zăceam ca ursul, în acest bârlog, eram 
slobod de orice răsboire cu mine... Dar dela minu- 
nata luptă, auzul meu vrea alte cuvinte, ochii mei 
doresc alte privelişti... Mintea naşte, fără vrerea ei, 
ca pântecele odată rodit, gânduri, gânduri... 

SZENTIVANYI. Te înţeleg, Măria-ta. . . te înțeleg...* 
Dorul Tău, pe de-a'ntregul, l-am prins în ograda su- 
fletului meu şi-l voiu socoti de-a-pururi, ca pe un 
bun propriu...* Ascultă deci cuvântul meu încuviințat. 

CORNEA. Te ascult supus... 

SZENTIVANYI. Pacea, de care ai amintit, dintre 
Zâpolya şi Rege, e numai o părere... Majestatea Sa 


nu poate ierta tăţarnicului, unelțirea lui din Polonia, 
cât şi pactul cu Turcii... Deocamdată, e silit să pur- 
ceadă astfel.., căci împrejurările sunt grele, foarte 
grele. Turcul, în răsărit... Francezul în apus... Şi 
pe deasupra, blestemaţii de eretici, frământând im- 
periul mai vârtos decât o sută de răsboae.. . Pricepi.. . 

CORNEA. Da... Acum, am şi eu pricepere pentru 


marile planuri. .. 
SZENTIVANYI. De aceea, mă găsesc în castelul 


Măriei-tale, în trecere către Moldova... Petru Rareş, 
fugit din tron, se află închis în cetatea sa Ciceiul,.. 
Dintr'o zi într'alta va trebui să se predea lui Mar- 
tinuzzi. Dar nici în Ştefan, urmașul său, Majestatea 
Sa nu poate avea vre-o încredere... Deci, pregăte- 
şte-ie... lată, în câteva cuvinte, situaţia... Aci, Ză- 
polya bolnav şi bătrân, fără nădejde de urmaş... 
dincolo, o ţară tulburată de lupte, trădări şi uneltiri... 
După moartea lui Zâpolya, care, pentru fericirea tu- 
turor, o dorim cât mai repede, ţinutul Transilvaniei 
va intra în coroana Habsburgică... şi atunci pla- 
nurile Măriei-tale vor căpăta înfăptuire, odată cu 
planul magnific al Augustului stăpân: alungarea Tur- 
cilor din ţinuturile creştineşti.. . 

CORNEA. Atunci pot nădăjdui ?... 

SZENTIVANYI. Pregăteşte-te. .. şi pregătește-ţi co- 
pilul... Nu greşeşti... Copilul trebue să fie ajutorul 
de căpetenie al Măriei-tale. .. 

CORNEA. Ah, copilul!... Copilul!... 

SZENTIVANYI. El singur îţi poate aduce foloase, 
ca nimeni altul. Sol, general sau iscoadă, după 
împrejurare, trebue a ştii să devină. Deci, cu voie 
sau fără voie, el va să înveţe arta politicii şi me- 
şteșugul răsboiului...* Şi apoi, dupăcum de în- 
țelepțeşte ai rostit, sunt planuri, ce depășesc viața 
unui om... şi ceeace, adesea nu poate înfăptui tatăl, 
poate copilul... sau dimpotrivă, ceeace a câştigat 
tatăl, să piardă copilul... lată la Zâpolya... Să aibă 
un copil!... Istoria lumii s'ar schimba... Dar mila 
lui Dumnezeu a orânduit altfel...“ ha 

CORNEA. Ţi-am spus, reverende, nădutul meu... 
Copilul e străin, cu priceperea şi cu simţirea, de 
toate aceste gânduri... 

SZENTIVANYL. Unde zici că lucrează ?... 

CORNEA. Lucrează de-a-valma cu meşterii zidari 
şi vopsitori, la clădirea bisericii... 

SZENTIVANYI. De unde sunt acei meșteri ?.., 

CORNEA. De dincolo, din ţara Moldovei... 

SZENTIVANYI. Greci ? | 

CORNEA. De toate neamurile... Sârbi, Greci... 
dar meşterul cel mare e Moldovan... învăţat în ftai- 
nele clădirii şi zugrăvelii la muntele Atonului.. . 

SZENTIVANYI. Da, da... Ştiu, cum va trebui să 
lucrăm, încât el nici să nu bage de seamă. Pentru o fire 
de artist, ca a lui, numai celelalte frumuseți, frumuse- 
țile apusului, îl pot smulge din nepăsarea în care 
trândăveşte ... Deci, neapărat o călătorie... 

CORNEA (lainic). Greul cel mare, reverende, dela 
altă pricină i se trage... lubeşte.. 
SZENTIVANYL (estetic) Asta îcbul numai decât 
înfrânt... lubirea-i mare piedecă năzuinţii .. 
CORNEA. lubeşte o fată din Bea. 
" SZENTIVANYI. Cu atât mai rău... Asta, de-a- 
drepiul, vatămă planurile Măriei-tale... 


CORNEA. O fată de ziler... nepoata preotului 
Pavel... 

SZENTIVANYI. Nepoată de preoi oriental?... 

CORNEA. Da. 


SZENTIVANYI. Rău... foarie rău... 

_ CORNEA. A adus-o popa la moartea soției, ca 
să îngrijească de copiii nevrâstnici... 

SZENTIVANYI. De unde a adus-o? 

CORNEA. De dincolo, din Moldova... 

__ SZENTIVANYI. Ah !... din nou, din Moldova.. 
Dar preotul, de unde e?... 

CORNEA. Tot de acolo... 

(Szentivânyi se: plimbă agitat, apoi se întoarce). 

SZENTIVANYI. Un singur mijloc de scăpare este... 
plecarea !... Dar plecarea grabnică... 

CORNEA. Unde? 

SZENTIVANYI. În apus... Acolo, cu siguranţă se 
va lecui de dragostea lui nefericită şi de superstiţiile 
lumii de pe aici. 

*CORNEA. ţi mulţumesc, reverende, de grija pe 
care mi-o porţi... Câtă durere e pe sufletul meu!... 
De câteori nu m'am cugetat la osânda, care pe mine 
şi pe neamul meu apasă. De-am biruit patimile, m'au 
copleşit necunoaşterile, alte patimi mai mistuitoare... 
De-am vindecat cu vlaga sănătăţii, rănile trupului, 
lăuntric m'am simţit tot mai gol... lată-mă mai 
înălţat în fața lumii, mai prețuit de toţi cei din jur... 
Şi totuşi, cât de jos m'am simţit, când în lupta dela 
Mohaci, alte țări şi alte neamuri... 

SZENTIVANYI. Acele neamuri trăesc după îndem- 
nurile gloriei... Fii deci fericit... eşti pe calea cea 
bună... Căci gloria ilustre nobil, este fiica sufe- 
rinţei ...* (intră cămăraşul). 


SCENA Ii. 
CORNEA, SZENTIVANYI, CĂMĂRAŞUL, apoi ŞORBAN. 


CĂMĂRAŞUL. A sosit Şorban... 
chemat Măria-ta. 

CORNEA. Unde-i ?... 

CĂMĂRAȘUL. N'a descălecat încă... 
curții .. 

CORNEA. Săvină numai decâț... (Cămăraşul pleacă). 

SZENTIVANYI. Cine-i acest Şorban ? 
CORNEA. E profesorul... dar mai 
prietenul lui Ion. 

SZENTIVANYL. E om cu carte? 

CORNEA. Da... Povestea lui e ciudată. Tatăl 
său a fost vătaf de curte... Copilul a învăţat mult 
timp în ţara nemţească, vrând să se facă preot... 


Zice că l-ai 


„e la poarta 


bine zis, 


Dar când să îmbrace reverenda, tatăl-său l-a chemat 
înapoi... Intre timp, bătrânul — cărturar şi el — 
părăsise legea, dându-se de partea schismaticilor, ce 
acum mişună pe toate drumurile ţării.., 

SZENTIVANYI. Inţeleg... 

CORNEA. Apoi bătrânul a murit... 

SZENTIVANYI. Şi copilul? 

CORNEA. A rămas pe lângă mine, ajutându-mă 
la citirea şi înțelegerea cărţilor şi hrisoavelor... dar 
mai ales, l-am ţinui pentru lon, cu care se înţelege 
în prietinie, dar nu şi în chiverniseala vieţii... Şi 
tocmai pentru asta... 

SZENTIVANYI. Gândul nu e rău... 

(întră Şorban). 

ŞORBAN. M'ai chemat, stăpâne ?... 

CORNEA. Da... Avem de vorbit... 

ȘŞORBAN. Când? A 

CORNEA. Acum... chiar în faţa reverendului 
Szentivânyi, care cu înţelepciunea sa, vreau să ne fie 
ocârmuitor întru aducerea neamului meu la frumu- 
seţea cea râvnită de mine... 

ŞORBAN. Porunceşte, stăpâne... 

CORNEA. Unde e lon? 

ŞORBAN. Stăpâne, l-am lăsat... 

CORNEA. Nu te sfii... 

ŞORBAN. Stăpâne, l-am lăsat la schela bisericii. 

(Semn de înţelegere între Cornea şi Szentivânyi). 

CORNEA. Ascultă, Şorbane... | | 

ŞORBAN. La poruncă, stăpâne... 

CORNEA. Tu şiii prea bine, că în casa mea ai 
găsit adăpost şi pază împotriva ocării, mâniei şi rău- 
tăţii, cari puteau să se abată asupra-ţi, când sărman 
de tată ai rămas..." Ți-am ferit viața nevătămată şi 
ţi-am lăsat sufletul slobod în mişcările lui fireşti... 
Te-ai bucurat deci de acea caldă prietinie, care mai 
mult preţueşte, decât orice jerifă bănească...* 

ŞORBAN. E adevărat, stăpâne... 

CORNEA. În nişte timpuri grele, când cuvântul 
e mai uşor ca fulgul, şi jurământul fără legământ... 

ŞORBAN. M'am nizuit totdeauna să slujesc înţe- 
lepciunii, şi înţelepciunea ştie să dăruiască mai mult 
decât acel tremur grăbit al sufletului, numit recunoştinţă. 

CORNEA. Atunci, ascultatu-mi-ai dorinţa ?. . 

ŞORBAN. Da, stăpâne... Am făcut-o pentru Mă- 
ria-ta, am făcut-o şi pentru el... căci m'am legat cu 
mare prietinie de acest copil, atât de bun și atât de 
nobil, care — dupăcum Măria-ta ai băgat atât de 
bine seamă — tocmai în aceste timpuri turburi, și-a 
păstrat curăţenia sufletului şi a faptei... 

SZENTIVANYIL. E permis să întreb cum ai purces? 

ŞORBAN. Vorbiţi fără îndoială, de acea neferi- 
cită patimă pentru o fată din popor.. 


CORNEA. Cât şi pentru toată a sa slăbiciune: . 
legată de astă patimă, sau numai mărturisită prin ea. 

ŞORBAN. Am căutat să-i limpezesc judecata, de 
toate otrăvurile simțirii. .. l-am arătăt că îndatorirea 

unui adevărat nobil, e să păstreze puritatea rasei... 
l-am arătai apoi, toată deşertăciunea şi chiar decă- 
derea, pe care această artă a zugrăvitului o produce, 
ca şi muzica şi poezia, în om... îndreptându-i gustul 
către istorie şi filosofie, singurele ştiinţe, ce trebuiesc 
să înarmeze sufletul unui conducător... 

SZENTIVANYL. Ai procedat bine, prietine... dar 
nu până la sfârşit... N'ai ținut seamă de înclinările 
fireşti... Istoria, de bunăseamă, îl va ajuta, ca unul 
menit de ea să aibă parte... dar ai contrazis istoria 
prin filosofie... 

ŞORBAN. Reverende... 

SZENTIVANYI, Inclinarea lui firească este arta... 

CORNEA. Ea e nefericirea lui... 

SZENTIVANYI. Prin ea, va să-l vindecăm... . Trebue 
să-l facem să cunoască arta... arta cea mare, arta 
adevărată, arta născută din pătimirea trupului şi ne- 
odihna simţurilor, arta apusului, . . şi prin artă, gloria... 
lată, prietene, ce n'ai ştiut să-i pui înainte: gloria... 
Odată înălțat în domeniul splendid al gloriei, el va 
căpăta dela sine, toate însuşirile de lipsă unui viteaz. 

ŞORBAN. M'am nizuit să-l fac un om puternic, 
aşa cum îl vrea părintele său... 

SZENTIVANYI. Şi recunoaşte... 

ŞORBAN. (tace). 

SZENTIVANYL. (lui Cornea) Slobod e şi sfatul meu? 

CORNEA. Vorbeşte, reverende... Înţelepciunea e 
mai de folos şi mie şi copilului meu... 

SZENTIVANYL. Ei bine, iață-l... Apusul... 

CORNEA. Ai dreptate, reverende... 

SZENTIVANYL. Să plece... dar numai decât, în 
apus... Să cunoască acolo, adevărata artă să-l muște 
acolo, şarpele gloriei... lată ce-i lipseşte aici... pu- 
tința de a face istorie... (către Şorban) Arta nu-i pie- 
irea lui, ci a lui înălţare... e chemarea lui spre viaţă. 
E adevărat, sau greşesc ?... 

ŞORBAN. Reverende, în gura dumnitale cuvin- 
tele au o putere de convingere foarte mare... Şi to- 
tuşi, eu dibuesc ceva slab. Sufletul lui lon e mai învol- 
burat decât al unui râvnitor de pofte lumeşti (tainic). 
Nu uita şi această dragoste. 

S7ENTIVANYI. Va cunoaşte el în apus, cealaltă 
dragoste. 

ŞORBAN. Care, reverende ? 

SZENTIVANYI. Dragostea înfăptuitoare de putere. 

CORNEA. Îţi mulțumesc, reverende. Iţi mulţumesc 
Şorbane. Amândoi îmi sunteţi prietini. Din cuvintele 
voastre m'am lămurit. Du-te, Şorbane, până la schelă 
și adă pe Ion aici. Mâine în zori veţi pleca. 

ŞORBAN. Unde? 

CORNEA. Asia voiu hotări cu reverendul. Du-te 
şi iute, în goana cailor, să fiţi înapoi. (Şorban iese). 


SCENA III. 
CORNEA, SZENTIVANY. 
CORNEA. Reverende, vreau să-ți dau dovadă, de 
ce poate un adevărat ostaş. 


n'ai reuşit... 


SZENTIVANYL. Şi un adevărat părinte. 

CORNEA. Mâine în zori, vor pleca. * O caravană 
de negustori în trecere pe aici, se îndreaptă spre 
Oradea. Il voiu încredința acelor oameni. * 

S7ENTIVANYI. Unde zici să plece? 

CORNEA. Asta vei hotări domnia-ta.* Vorbește. 
Te ascult. Vorbele stfinţiei tale sunt porunci. * 

SZENTIVANYI. Fiindcă dai drept sutletului meu 
de a se arăta deschis, şi nu te sfieşii a lua de bine 
cuvintele mele, nici eu nu voiu ascunde nimic, atât 
din temerile, cât şi din mijloacele pe care le cred 
de folos, atât planului Măriei-tale, cât şi îndreptării lui. 

CORNEA. Îţi voiu îi de-apururi recunoscător. 

SZENTIVANYL. Trebue, ca prin aceeaşi mişcare 
chibzuită, să îndeplinim două foloase, unul pentru 
Măria-ta, altul pentru el... lon trebue neapărat să facă 
stagiu pe lângă un mare scaun domnesc. Nu la curtea 
lui Zâpolya, vremelnică în slavă, ca orice înfăptuire 
potrivnică rânduelii fireşti, ci la curtea din Viena, 
de unde gândurile, ca şi razele soarelui, de-a-valma 
prind pe toţi creştinii, pe păgâni şi pe eretici. 

* CORNEA. Nu îndrăznesc a nădăjdui. Cum ar 
putea el ajunge. 

SZENTIVANYI. Fii fără grije, mă ocup eu de asta. 
La Viena, va învăţa, ca nicăieri în altă parte, meşte- 
șugul ariei răsboiului, ca şi cel al artei politice. 

CORNEA. Aşa €... 

S7ZENTIVANYI. Viena ştie să înlănțuiască sau să 
desbine arta italiană, gândirea germană, viiejia 
franceză şi puterea păgână... Viena e un creier. 
Gândeşte pentru toată lumea... lar oamenii, biete 
mădulare supuse, care ascultă întocmai ca şi pașii, 
de porunca minţii... 

CORNEA. Aşa e... 

SZENTIVANYI. Dar pentru a izbuti la Viena, va 
să fie pregătit... Se înţelege dela sine, că nu dela 
schelele bisericii greceşti, va putea urca el scările 
de marmură ale palatului regal. 

CORNEA. De bunăseamă, 

SZENTIVANYL De aceea, va pleca în Germania 
mai întâi, la universitatea din Wartburg, mică, dar 
foarte preţuită de adevărații cărturari. Calea e lungă 
şi costisitoare. 

CORNEA. Nu-i nimic, când e vorba d2 renumele 
unei familii. 

S7ENTIVANYI. Intrebarea e alta. Cu cine va că- 
lători ?* Până la Oradea, va fi în tovărăşia negusto- 
rilor. Dar mai încolo? Are lipsă de un iovarăş cre- 
dincios, Eu, de aci, trec în Moldova, unde- vreau să 
cunosc pe domnitorul Ştefan (tainic). E foarte de folos 
pentru Măria-ta (revenind). Altcum, aş fi luat eu copilul 
cu mine. Deci, cu cine va purcede la călătorie, prin 
drumurile nesigure şi pline de greutăţi? * 

CORNEA. Cu Şorban. 


(Va urma). VICTOR PAPILIAN 

VINE... 


PRIMĂVARA 


Unu.. doi.. trei, patru.. cinci.. 
Primăvara vine în opinci, 
Furişându-se _liptil, 

Și încet ca un copil, 

Se opreşte 'n loc o clipă. 
Bate molcom din aripă, 
Molcom şi şăgalnic — lin... 
Și alene un suspin 

Se 'nfiripă, 

Un suspin prelung şi blând... 
E zefirul surâzând, 

E zefirul, care vine, vine iute... 
Să sărute 

Trandafirul, să-l trezească. 
Și foşneşte prin grădină 

Pe covorul de rugină, 

Trece prin livezi şi zboară 
Prin poeni şi pe câmpie 

Și adie 

Pe aici şi pe aiurea... 

Când în faţă-i stă pădurea... 
Gelozie / 

Ea se 'ncruntă 

Și înfruntă cu mânie 

A zefirului chemare... 

Care e din noi mai lare? 
Ea se 'ndoaiă, se 'ncovoaie, 





Vrajă de iarnă în Munţii Cibinului (Foto-Fischer) 


Urlă, cântă, 
Se frământă, 
Strigă, zbiară 
Ca o fiară. 
Chiamă norii, zburătorii, 
Ii adună, 
— Se revoltă 'ntreaga boltă — 
Cerul tună 
Și pădurea, 
Azvârlind în sus securea, 
Fulgere despică zarea, 
Apele din slavă cad 
Și se tângue în vad; 
Pe cărare bate vântul 
Și pământul 
Amorţit se scaldă întrun lac vrăjil şi cald 
Și a doua zi natura e'mbrăcată în smarald... 
E parfum în atmosferă 
Totul pare o himeră 
Fermecată, ce se 'nchină 
In noianul de lumină. 
E venin de viaţă nouă 
Sângele zvâcneşte 'n vine 
Luptă.. viațţă.. veșnic trează... 
Ah, m'a săgetat o rază 
Inima-mi se sfâşie 'n două 
Țipă 'n mine viața nouă. 
IOAN Al. BRAN-LEMENY 


SE DUCE IARNA ȘI 
NU O JELESC DEGÂT 
SKIORII 

In luna lui Faur 
iarna s'a ţinut bine. Lo- 
calităţile şi regiunile cu 
teren potrivit pentru ski 
(Sinaia, Predeal, Poiana 
Braşovului şi Păltinişul 
Sibiului) niciodată n'au 
fost mai populate. 


GALERIA MARILOR ROMÂNI 


LĂ MOARTEA LUI VASILE GOLDIȘ 


Cad pe rând brazii din pădurea Ardealului. 
Cei cari au străjuit pe culmi se pleacă spre pământ 
unul câte unul, despicaţi de fulger, frânţi de vijelie. 

Vasile Goldiş a căzut şi el, lăsând golul în urmă. 

Drumeţul care ne părăsește astăzi atrage asu- 
pră-şi o durere mai adâncă decât alţii, fiindcă adânc 
era rostul lui în sufletele noastre. Goldiş n'a fost în 
istoria românismului din vechia Ungarie ceeace o 
bunăvoință eufemistă chema, de obicei, o venerabilă 
figură reprezentativă. Nu pierdem unul din acei 
fruntaşi provinciali, al căror nume se rostea la praz- 
nicele de odinioară, şi al căror cuvânt ascultat cu 
evlavie pe vremuri şi-a prelungit 
ecoul până în zilele noastre. Goldiş 
e o apariţie complexă, dincolo de 
raza unor interese regionale, unul 
din cei puţini în mâna cărora sa 
concentrat pentru câteva decenii 
soarta unui neam. Se duce azi 
dintre noi un ursitor de gânduri 
pentru ţară, un chinuii al proble- 
melor noastre de existenţă, un lup- 
tător de fiecare zi, se duce unul 
din părinţii patriei. 

In svârcolirea veacului irecut 
instinctul de conservare al româ- 
nismului a împins la suprafaţă prin-: 
cipiul naţional în conştiinţa pu- 
blică. Desfăcut din zgura veacu- 
rilor sângele românesc a început 
să palpite fierbinie şi străvechea 
noastră diferenţiere de rasă sa 
transformat înir'o religie care cerea 
o credinţă activă şi un devotament 
de fiecare clipă. Ca un fluid mira- 
culos a trecut din om în om acest 
impuls al desrobirii cucerind toate 
inimile, Şi nervii, şi întreg aparatul 
de simţire a unui colţ de umanitate a fost prins 
într'un vârtej amenințător de strălucita viziune a 
măririlor viitoare. Ca venind de departe din ascun- 
zişurile vremii s'au deslănţuit puteri nebănuite cari 
au cerut cuvânt. Vasile Goldiş a fosi una din aceste 
forţe elementare prin care poporul nostru îşi alirma 
dreptatea lui. Dela început de-acolo din satul Cermei, 
unde tatăl lui îl învățase sfintele cetanii cu reso- 
nânța lor seculară, el şi-a simţit predestinarea vieţii. 
De atunci și până alaltăieri, când ochii negrii muiaţi 
în melancolie şi-au frânt lumina, Vasile Goldiş a fost 
un sbuciumat: devotatul ideei. Un suflet care a urmat 
aceeaşi flacără, acelaş cântec pe mii de game, aceeaşi 
lozincă în nenumărate formule : libertatea naţională. 





Vasile Gold:ş 


Cine-ar putea desluşi acum la poalele sicriului 
deschis, taine şi popasuri de-ale unui călător care 
aproape trei sferturi de veac a năzuit necontenit spre 
aceeaşi ţintă ? Istoriogialul de mâine, cercetând fața 
vremilor, cântărind lucruri şi oameni cu o cumpănă 
dreaplă, va fixa această personalitate care pe dea- 
supra micilor retori prezumţioși își ducea lupta con- 
ştientă, având legitimarea unui crez şi consfinţirea 
unei doctrine. Goldiş era un intelectual de esenţă 
pură cu vaste orizonturi, resimţind otrava frumosului 
şi urmărind-o pretutindeni. Descifrat an cu an în 
strădaniile lui, el salvează pe seama posterităţii pro- 
filul luminos al unei cerebralităţi 
pline de întrebări, înir'o vreme şi 
într'o societate în care micile re- 
vendicări materialiste au fost la 
ordinea zilei. Dar cine-ar îndrăzni 
să alingă astăzi în treacăt măcar 
frământarea multiplă a unei vieţi 
care s'a risipit pe atâtea căi cău- 
tând norocul deaproapelui. Pe noi 
ne supune acum fâlfăirea morţii şi 
mintea ca o pasăre răzleaţă, zboară 
răscolind amintirile, din depărtări 
ne răsar vorbe şi fapte, planuri şi 
“evenimente, visuri şi biruinţi... 
frânturi dintr'un caleidoscop viu şi 
colorat, în care acest Vasile Goldiş 
a pus la contribuţie sullei şi talent, 
voință, curaj şi credință... multă 
credinţă... 

Mă văd acum trei zeci şi trei 
de ani în colțul meu de bancă la 
liceul din Brașov. Era atmosfera de 
tinereţe  înirigurată, era tensiune 
de nervi şi revolta care svâcnea la 
tâmple. Adunați din- toate părţile, 
acest mănunchi de băeţi eram un ia- 

blou sufletesc real al românismului oropsit. Un singur 
profesor punea armonie în cugetele noastre chinuite şi 
ne sirângea laolaltă pe aceeaşi platformă de abstrac- 
țiune fecundă : era Goldiș. La ora de istorie, trecutul se 
închega limpede din verbul lui într'aripat, se făurea 
o conştiinţă, se prepara o solidaritate de luptă. 
Bărbat de patruzeci de ani, voinic și frumos, cu o 
liniște mândră în atitudini, cu răsfrângeri de patimă 
în ochii catifelaţi, el ne învia lumea greco-romană, 
desgropa figuri din miiologie, ne scanda versuri 
latineşti. Interpretările din Horaţiu, cine-ar putea să 
le uite? In lumina de vară care cădea pe albul pe- 
reţilor stăruia o lene blândă, cuvintele curgeau po- 


tolite, chipuri fugare din panteismul elin treceau peste 

creştetele noastre, în vreme ce dascălul, ca un vrăjitor 
plin de farmece ne ducea de mână sub cerul molatic 
al golfului dela Sorento... Se desfăceau atâtea imagini, 
plutea atât mister împrejur, era o resemnare blândă 
în pupilele aţintite deparie... Filosofia lui Epicur își 
picura în sutletele noasire pacea senină, când buzele 
magistrului rosteau încet şi ritmic versul înşelător: 
Dulce ridentem Lalagen amabo, dulec loquentem... 

Vasile Goldiș, mare meşter al cuvântului, îmbibat 
de cultură clasică, scriitor plin de neastâmpăr şi de 
nuanţe, îndrăzneţ răscolitor de mase, temperament 
viforos şi pasionat, bun să conducă o ţară, să stâr- 
nească o revoluţie sau să croiască legi pentru o 
viață nouă, a trebuii să se retragă frumuşel într'o 
chilie de secretar la Consistorul din Arad, ca să-şi 
poată depăna de acolo lipsurile unui trai dela o zi 
la alta. Cine a adâncit cât de cât rolul tiranic pe 
care-l are societatea în mânuirea energiilor, deter- 
minismul fatal al împrejurărilor în plămădirea desti- 
nului nostru, îşi va da seama, de sigur, cum au tre- 
buit să-l doară obezile pe acest Prometeu inlănţuit... 

Şi cu toate acestea, de-acolo din umbra mo- 
destei aşezări bisericeşti, el treizeci de ani şi-a chel- 
tuit puterile de diriguitor spiritual într'o revărsare 
amplă şi metodică. Toate ramificările noastre de 
viață l-au interesati şi-au fost învestite cu pecetea 
lui. De-acolo plecau la „Tribuna“ articolele zgudui- 
toare, cu tonul lor biblic, cu limbajul cronicăresc, 
alintate de duioşie câteodată, semănând neagră răz- 
vrăiire toideauna. La Universitatea din Budapesta în 
camerele sărăcăcioase ale lui „Petru Maior“ ne 
adunam și le ceteam ca pe un îndreptar al gândului 
românesc de baştină. Cine-ar putea să-mi smulgă 
din memorie pagina de lumină cu care fostul meu 
proiesor mi-a primit cea dintâi carte de versuri 
rebele meniie să sirige siranguiarea unui neam? 
Neuitate zile de visare romantică, ele luminează de 
departe ca nişte izbucniri de lavă aprinsă din clo- 
cotul redeștepiării noastre... Aşa s'a sbăiut înainte 
Goldiş, la gazetă şi la adunări de popor, la cărţile 
lui de istorie sau în parlamentul unguresc, . slujind 
necontenit aceeaşi religie. Comitetul național de pe 
vremuri aştepta toideauna ca ultim cuvânt judecata 
lui. chibzuită care venea ca o sentință unanim ac- 
ceptată ; n'a fost deci decât consecinţa logică a unei 
îndelungi, orânduiri din trecut faptul, că la adunarea dela 
Alba-lulia, când cătuşele s'au frânt, codificatorul vo- 
inţei populare a fostiprofesorul de istorie care la Braşov 
aprindea flacăra în candela noastră de adolescenţi... 

Ce fior trebuie să-i fi străbătut sufletul venind 
de departe din întunecimea vremilor, în ceasul când 
trecea munții, ducând cu el Regelui Ferdinand hotă- 
rârea poporului de a se uni cu Ţara. Numai aleşii 
lui Dumnezeu pot trăi asemenea clipe, cari se întâmplă 
odată în viața unui neam. Goldiș a înțeles pe deplin 
înfricoșata măreție a actului. In conştiinţa lui de căr- 


turar, ca la lumina unui fulger trecându-i pe dinainte 
toată truda bimilenară peniru înfăptuirea ideii, s'a 
cutremurat şi tot restul zilelor lui a rămas covârşit 
de mistica Unirii. Acest sentiment l-a ridicat sus 
deasupra  contingențelor politice trecătoare, la un 
nive] de apreciere de unde nu mai vorbeau patimile 
mărunte, ci răspunderea mare pentru existenţa ţării. 
Subt acest unghiu de judecată trebue să privim toată 
activitatea lui postbelică. Fie că se lăsa chemat de 
noi perspective de configuraţie politică, fie că se 
rostea ca preşedinte al „Astrei“, ca ministru ori ca 
gazetar, el vedea locul de pe culme şi se orienia după 
chemarea lui. Această elevaţie de concepţie, care 
fireşte, punea o distanţă între el şi zgomotul cotidian 
al nevoilor curente, nu l-a împărtăşit de satisfacţiile 
demagogiei, dar în schimb elita simţirii româneşti a 
subliniat totdeauna cu muli interes cuvântul acestei 
maturităţi de gândire adaptată neîntrerupt la formu- 
lele civilizaţiei moderne. Crezând în altarul la care 
se închina, el s'a cheltuit fără răgaz înainte, plimbând 
subt privirile noastre pline de admiraţie aceeaș dem- 
nifate calmă a bărbăţiei împlinite, înviorată adesea 
de vii avânturi tinereşti. Cu deosebire la adunările de 
țărani, în faţa rezervorului de sevă populară, în care 
găsea el toată justificarea raţiunii noastre de-a fi, 
Goldiş se lăsa răpit de-o oratorie pasionată şi vehe- 
mentă, menită să-i dea ataşamentul frenetic al maselor. 

Până într'o zi, când totul s'a sfârşit. L-a țintuit 
pe loc boala neiertătoare. O stingere înceată şi sigură 
a început să-l răpuie. Trei ani i sau măcinat zi cu 
zi puterile subt îngrijirile de un devotament supra- 
omenesc ale unei soţii, care a înțeles totdeauna că 
îndeplineşte o misiune. [A fost un chin îndelung şi 
greu, o prăbuşire lentă, urmărită necontenii de el cu 
lampa raţiunii. L-am văzut de multe ori în acest 
răstimp, păstrase încă urmele sănătăţii lui falnice de 
odinioară şi firea delicată de artisi îl îngrozea la 
gândul morţii. O umbră de protestare i se ivea pe 
frunte, durerile fizice îl copleşeau şi noaptea o aştepta 
cu prevestiri negre... „Cantu galii incipit morbus“. 
îmi spunea cu zâmbetul obosit... Dar şi în această 
cumplită destrămare fizică, Goldiş urmărea zi cu zi 
procesul marelui tot, se însenina de bucuriile obşteşti, 
stigmatiza păcate, ocrotea începători şi protejuia 
plângeri. Mai apăreau încă articole de ale lui, con- 
vorbiri la gazetă, străbătute toate de acelaș duh 
iniţial al naţionalismului constructiv. La ultimele alegeri 
a primit să fie candidat pe lista partidului naţional- 
agrar. Era o înfrățire de credință între profesor şi 
elev, care nefiind niciodaţă ştirbită ne sțrânsese tot 
mai aproape în zilele grele ale anilor din urmă... 
„Merg cu tine şi cu ideea naţională“, aşa-mi scria 
acum câteva luni... 

Astăzi se duce dintre noi înfăşurat în cinste şi 
sărăcie pe drumul de veci... 

Vasile Goldiş, du cu Tine mângăierea că Țara 
va urma îndemnurile Tale, căci Ţara vrea să trăiască; 
iar ziua de mâine, prietenă tuturor profeților, va vedea 
în Tine un braț întins spre culme şi spre eternitate... 

OCTAVIAN GOGA 


SĂ NU UITĂM DE... 


SĂNĂTATEA SUFLETEASCĂ 


Importanţa sănătăţii trupeşti o pricep oamenii 
foarte uşor; şi îndată ce simt că această sănătate 
este primejduită, aleargă la doctori şi cu plecăciune 
le ascultă sfaturile și înghit, fără murmur, cele mai 
amare medicamente, sau, resemnaţi, suferă cele mai 
aspre chinuri pe masa operaţiunilor. 

Este evident, că fără sănătatea fizică nu poți nici 
munci, nici gusta plăcerile vieţii. 

Dar sănătatea nu este numai o bunătate ci şi o 
Trumseţă. Poeţii ne-o descriu în poeziile lor în cu- 
vinte măiestrite, pictorii şi 
sculptorii își frământă necon- 
tenit geniul lor, ca să ne-o 
redea pe pânză sau în peatră. 

Şi nu este ochiu ome- 
nesc, care să nu se delecteze 
de chipul sănătăţii. 

Pe noi ne interesează deo- 
camdată adevărul, că această 
mare şi neprețuită comoară, 
care este sănătatea fizică, nu 
se poale nici câștiga nici 
păstra fără cuminţenie, fără 
pază, fără jertie şi fără ob- 
servarea strictă a unor reguli 
higienice. 

Dar dacă oamenii îşi în- 
doiesc voințele lor şi sunt 
capabili să renunţe la o serie 
întreagă de bunătăţi şi plăceri 
pentru menţinerea sau recâşti- 
garea sănătăţii trupeşti, când 
este vorba de sănătatea su- 
fletească, pentrucă şi aceasta 
există, sunt mai sceptici, mai 
neînduplecaţi şi mai neînţe- 
legători. 

Sănătatea sufletească de 
care nu ne ocupăm şi o ignorăm înseamnă apro- 
pierea cât mai nemijlocită de lumea perfectă, pe 
care o simțim printr'un instinct dat de Dumnezeu. 

Această lume perfectă este îmbrăcată în haina 
sfântă a evangheliei Domnului nostru Isus Hristos. 


Dacă dorim să fim sănătoşi la suflet trebue să 
cetim zilnic şi să ne adâncim în evanghelie. 

De câteori nu auzim spunându-ni-se: „lată, cre- 
Ştinismul cu biserica sa există de 19 veacuri şi to- 
tuşi nu a putut mântui pe fiecare om“. Adevărat, că 
creştinismul nu a putut pătrunde în toate sufletele ome- 
neşti, fiindcă aceste suflete în loc să se aproprie s'au 





Grigorescu: Maica Domnului purtând pe Isus 
(Tâmpla Mănăstirii. Agap!a) 


ascuns de creştinism; şi cum razele soarelui deşi 
dânsele există, nu te pot ajunge dacă tu stai într'o 
pivniță adâncă, aşa şi creştinismul nu poate aduce 
sufletului tău bunătăţile pe care le doreşti, dacă el în 
loc să se apropie, se depărtează de creştinism. 


Acuzaţiilor cari se aduc creştinismului le răs- 
pundem cu'n adevăr pe care nici un ateu, cât de 
înverşunat, nu-l poate tăgădui: Creștinismul de 19 
veacuri stă ca o mărturie neclătită, că fără Hristos 
şi fără sănătatea sufletească, pentru al cărei triumf 
a murit chinuit pe cruce, 
nu putem face nimic. Cultura 
şi civilizația merg înainte zi 
de zi, dar mulţumire nu pot 
aduce pe pământ, fiindcă 
alăturea de lumina lor e aşa 
de mare umbra pe care o nasc. 
Chiar cele 19 veacuri au do- 
vedit cu prisosință adevărul 
spus de Hristos în cuvinte 
simple dar de o nepătrunsă 
profunzime: „Ce foloseşte 
omului de ar dobândi toată 
lumea şi şi-ar perde sufletul ; 
sau ce va da omul schimb 
pentru sufletul său /“ 

Şi dacă este un adevăr 
etern, că fără sănătatea sufle- 
tului nu pot fi fericiţi nici 
oameni singuratici, nici socie- 
tăţi mari, gândul nostru se în- 
toarce la baza neamului şi a 
statului nostru, la familia ro- 
mânească. 

In acest cerc sfânt mai 
ales mama, ființa cea mai 
responsabilă, trebue să aibă 
o egală grije atât pentru să- 
nătatea trupească cât şi pentru sănătatea sufletească 
a copiilor săi. lubirea mamei nu se poate opri numai 
la cultivarea sănătăţii trupeşti a copiilor săi; aceasta 
ar fi zadarnică fără îngrijirea sănătăţii sufletești, care 
este cea mai de căpetenie. 


Când mamele noastre românce vor şti să ne 
dea copii nu numai frumoşi la chip, ci şi devotați 
sfintei evanghelii, atunci neamul nostru întreg va fi 
intrat pe calea sănătăţii sufleteşti şi atunci vom da 
culturii omeneşti contribuţiile cele mai valoroase 
româneşti şi creştineşti. 

Prot. Dr. ŞTEFAN CIOROIANU 

UN MARE MECENATE 


Emanuil Gojdu 


Einanuii Gojcu 


Mulţi dintre intelectualii ortodocşi din Ardeal 
s'au bucurat în cursul studiilor de ajutoare regu- 
late şi foarte apreciabile dela „Fundaţiunea Gojdu“. 
Câţi dintre ei sar fi putui învrednici să urmeze 
şcoală mai înaliă şi să-şi facă o carieră frumoasă, 
dacă n'ar fi fost bursele atât de binevenite deia cea 
mai mare lundaţiune românească din fosta Ungarie ? 
De aceea numele marelui binefăcător e amintit cu 
adâncă recunoştinţă, iar memoria lui e slăvită de 
tot poporul românesc din Ardeal, care ştie că are 
să mulțumească în mare parle şi sufletului generos 
şi românesc al lui Emanuil Gojdu pentru faplul 
că şi-a putut forma o pătură de conducători. 

Duminecă în 4 Februarie a. c. Biserica ortodoxă 
din tot Ardealul a făcut o slujbă de pomenire şi un 
parastas pentru sufletul lui Emanuil Gojdu, cu ocazia 
împlinirii a 64 ani dela lrecerea lui la cele eterne. In 
aceeaş zi toate  despărțămintele din protopopiate 
ale „Frăției Ortodoxe Române“ au închinat gân- 
duri şi cuvinte de laudă și de recunoştinţă aceluia care 
poate [i pildă înaltă peniru ioţi ceice voiesc să-şi 
imbească neamul cu fapta, nu cu vorba. 





Emanuil Gojdu s'a născut in 9/21 Febru- 
arie 1802 în Oradea din părinţii Atanasie Po- 
povici san Gojdu, comerciant aromân, şi Ana 
născ. Poynar de Kirâlydarocz. Studiile liceale 
şi le-a făcut la gimnaziul rom.-cat. al că- 
Imgărilor premonstratenzi în Oradea şi Pojon, 
fiind primul eminent. Nu-şi terminase încă 
studiile când mamă-sa muri, în 22 (lulie)/5 
August 1816, iar tatăl său în 25 lulie/6 August 
1821. După terminarea studiilor juridice se 
duse la Pesta ca practicant la labla regească, 
câşiigându-şi întreţinerea şi din ore de me- 
ditaţii. In calitate de meditator ajunse în fa- 
milia macedo-română Pomela în care se şi 
căsători, în 30 lunie/12 Iulie 1852, cu tânăra 
văduvă Anastasia Vulpe n. Pometa, o mare 
româncă şi ortodoxă, care a avut un rol 
important în formarea caracterului naţional 
ai bărbatului ei. Examenul de advocat l-a 
dat la tabla regească din Pesta în 27 Sep- 
iemvrie n. 1824, instalându-se ca advocat 
şi nctar cambial în Pesta. In această calitate 
a funcționat până la 1861, când a tost numit 
comițe suprem (prefect) al comitatului Caraş. 
Partenie Cosma (Enciclopedia Română, vol. 
| p. 588—511) il descrie astfel: „Om sim- 
patic şi afabil, orator mare, caracter ferm, 
jurist renumit, deşi totdeauna român şi ortodox 
pronunțat, în scurt timp a devenit unul din 
cei mai căutaţi advocaţi în capitala Ungariei, 
ba ca apărător în procesele criminale era cel 
dintâi“. 

Casa lui era un cămin al naţionalismului, în 
care se adunau mai ales în Dumineci şi sărbători 
tinerii români cari studiau în Pesta. „Gojdu îşi pe- 
irecea cu ei, glumea şi cânta cu ei cântece naţionale 
şi-i însuflețea pentru idealuri naţionale“. Era amic 
bun cu Şaguna şi a fost membru fondator al „Aso- 
ciaţiunii“. Ajungând prefect al judeţului Caraș, primul 
lucru pe care l-a făcut a fost să întroducă în comi- 
tetul judeţean */, Români şi numai '/, neromâni, iar 
în corpul funcţionăresc */, Români şi '/, neromâni, 
dar toale posturile importante dându-le Românilor. 
Tot sub el s'a decretat limba română, limbă oficială 
a judeţului. In 1861 ţine o cuvânlare memorabilă în 
dieta din Pesta, în care declară că uniunea Transil- 
vaniei cu Ungaria decretată de dieta transilvană din 
1848 a fost un act ilegal, pentrucă în acea dietă n'a 
fost reprezentat şi poporul român, de soartea căruia 
nu pot decide alţii. 

Emanuil Gojdu a murit în 22 lan./3 Februarie 
1870. Prin testamentul său din 4 Nov. 1869 lasă 
aproape întreaga sa avere „acelei părţi a naţiunii române 

din Ungaria şi Transilvania, care aparține la confe- 
siunea orientală şi ortodoxă“, pentruca din venituri 
să se constitue o fundaţiune din care să se acorde 
burse de studiu tinerilor români ortodocşi, iar după 
100 de ani chiar şi ajutoare preoţilor şi învăţătorilor 
săraci cu familii numeroase. Averea lichidă era în 
1870 de 200.000 florini, iar în 1897 de 1.702.093 
florini. Dela 1871 până la 1918 s'au dat o mulţime 
de burse. 

Astăzi averea constă din 3 case mari în Buda- 
pesta în valoare de circa 45 milioane Lei şi din acţii 
la soc. „Pesti Hazai Takarekpenziâr“ şi la „Hazai 
Bank“ în valoare de circa 4 milioane Lei. Deci vre-o 
50 milioane Lei. 


Din nefericire însă reprezentanța „Fundaţiunii 


PRECURSORII 


Gojdu“ nu mai este dela 1918 în măsură să acorde 
burse tinerilor români. Guvernul unguresc ţine sub 
secvestru averea acestei „Fundaţiuni“ sub diferite 
pretexte. La 1932 s'au început negocieri între gu- 
vernul nostru şi cel unguresc pentru repunerea „Fun- 
daţiunii Gojdu“ în nobila funcţiune pentru care a 
destinat-o ctitorul ei, dar guvernul unguresc a întrerupt 
curând tratativele şi de-atunci tot amână reluarea lor. 

In ziua de 4 Februarie 1954 toate despărță- 
mintele „Frăției Ortodoxe române“, reprezentând pe 
atâţia intelectuali cari s'au bucurat de ajutoarele 
acestei Fundaţiuni, au cerut guvernului român să ia 
măsurile cele mai categorice pentru obţinerea grab- 
nică a Fundaţiunii care poate ajuta atât de mult și 
azi fiilor săraci ai poporului nostru. 

Dr. DUMITRU STĂNILOAE 


Din trecutul revistelor de familie 


O doamnă îmi povestea, zilele trecute, cum era 
aşteptat foiletonul „Tribunei“ de pe vremuri din Sibiu, 
de întreagă familia din care făcea parte, când apărea 
„Bunica“. „Abia aşteptam să apară numărul din 
„Tribuna“, condusă pe atunci de lon Slavici, de Gh. 
Coşbuc, şi încă până nu se sbiciseră literele de 
tipar ne băteam care din noi copiii mai mărişori, să 
citim cu glas tare urmarea din „Bunica“ scriitoarei 
cehe Bojena Niemţovâ, în traducerea bunului Jan 
Urban-Jarnik. (Au fost peste 80 de urmări. A apărut 
mai apoi în „Biblioteca Tribunei“ şi, în ediţia a l-a, 
în 1926). Sub lumina potolită a lămpii de petrol citea 
unul din noi, de obiceiu eu, păţaniile minunatei bu- 
nici cehe, iar membrii familiei ascultau cu răsuflarea 
reținută, unii croşetând, alţii lucrând la alt lucru de 
mână, tata, odihnindu-se după zdroaba zilei, — în jilţ“. 

Aşa ceva se petrecea şi în familia noastră de 
nenumărale-ori, fie că sosea „Gazeta Transilvaniei“, 
cu amintirile din 48 ale tribunului Vasile Moldovan, 
fie că aveam ca lectură ultimul număr din „Familia“ 
lui losif Vulcan, „Rândunica“ lui Silvestru Moldovan, 
sau „Vatra“ lui Caragiale şi Coşbuc. 

Tata ocolea viaţa de cafenea, dispreţuia certu- 
rile de partid şi se simțea mai bine în familie. Dacă 
nu venea acasă la 8 seara, era eveniment — trimi- 
team la casină după el. 

Când eram mai mici, eu şi cu sorioara Agnes, 
Agniţi, moartă mai apoi la vârsta de 5 ani, îl aşteptam 
pe trepte acasă, într'o ascunzătoare — spărtură în 
zid. Da tata cu socoteala că suntem noi acolea, noi 
îi săream în cârcă, cu un „ham!“, împrumutat de 
prin „lancu Jianu“, şi, avându-ne în braţe, pe unul la 
stânga, pe altul la dreapta, urca treptele, în timp ce 
noi spărgeam în dinţi, fericiţi, la trofeele găsite în 
buzunarul de sus al surtucului: doi covrigi plini de 





H. Strâmbulescu: O întrebare la fântână 


sare. Şi după cină — sub abajurul verde al lămpii 
de petrol (pe atunci nu era lumina electrică în 
Braşov!) — urmau ceasurile de recreare sufletească 
ideală. Mama cosea, tata traducea din Tolstoi, din 

Grube, din Raimund, din Kotzebue, din Tschokke, iar 
noi copiii priveam mai întâi la icoanele de prin revistez 
ascultam cele iraduse şi ochii nu ni se închideau 
decât după nouă, când trebuia să ne ducem la culcare. 

Când am fost mai mărişor înţelegeam revistele 
de familie mult mai bine ca la început. Sâmbăta 
ştiam că soseşte „Familia“. O „sorbeam“ dintr'o 
„duşcă“, dela pagina întâi până la poşta redacţiei. 

Sărbătorirea din 1904 a lui losif Vulcan de în- 
ireg Ardealul românesc a fost foarte meritată, fiindcă 
revista lui a fost multă vreme o prețioasă hrană su- 
fletească pentru familiile româneşti: O citea fata no- 
tarului român, liceanul de pe la şcolile străine şi 
dela cele 4 licee româneşti, teologul şi pedagogul, 
dăscălimea și profesorimea. 

Vioiu era redactată şi „Rândunica“ din Sibiu, 
a regretatului Silvestru Moldovan — dar fără să poată 
trăi şi să aibă o influință aşa de mare. 

„Vatra“ bucureşteană ar fi fost revista de fa- 
milie ideală, dacă ar fi putut persevera. Gustul li- 
terar al redactorilor ei nu se mai discută. Societatea 
română n'a fost destul de închegată și de conştientă, 
ca să nu lase să dispară o publicaţie atât de mi- 
nunată și de utilă. Editorul Sfetea și-a pus averea în 
joc şi a trebuit să abandoneze ideea editării pe mai 
departe, în anul al doilea al apariţiei bine redactatei 
şi bine ilustratei reviste. 

A venit apoi „Luceafărul“, care a însemnat o 
piatră de încercare pentru publicul românesc din 
Ardeal. Domnii Octavian Goga şi Oct. C. Tăslăuanu 
pot fi mândrii de activitatea dela „Luceafărul“. Din 
revista studenţească budapestană au făcut o revistă 
şi de familie, ca succesoare a cetitorilor „Familiei“, 
şi pentru intelectualii mai subţiri, cari pretind o lite- 
ratură selectă — o revistă, cu care ne-am putut arăta 
şi în familiile româneşti, dar şi în străinătate. Răs- 
boiul a pus capăt acestei activităţi. Lipsa „Luceafă- 
rului“ se simte şi astăzi dureros. 

Nu trebue uitată nici „Consinzeana“ de sub 
conducerea pricepută a dlui Sebastian Bornemisa. 
„Consinzeana“ a fost o vrednică urmaşe a „Fami- 

liei“.  Mutându-se din Orăştie la Cluj, ea a fost 
silită să-şi înceteze apariţia, pe lângă toată sârgu- 
ința şi spiritul comercial al dlui Bornemisa, 

Să mai amintim aici revistele pentru familie: 
„Familia română“ ; „Foaia pentru toţi“, a regre- 
tatului Dumitru Stăncescu (ca „pereche“ la „Bi- 
blioteca pentru toţi“), „Lumea . ilustrată“, redactată 
câtăva vreme şi de Gh. Coşbuc, reviste de scurtă 
durată, cari n'au putut prinde rădăcini în -sinul fa- 
miliei româneşti. 

(„Viaţa“, „Pagini literare“, „Floarea Albastră“, 
„Sămănătorul“, „Ramurile“, „Viaţa Românească“, n'au 
vrut să fie reviste de familie, cum şi-au propus cele 
înşirate mai sus). 

Pentruce  recapiiulările acestea? Pentrucă în 
timpul din urmă s'a vorbit cu insistenţă despre ne- 
cesitatea unei reviste de familie. 

lată că acum o avem! 

Să nu ni se spună: Avem „llustraţiunea română“, 
„Realitatea ilustrată“, „Adevărul literar şi artistic“, 
Nici una din publicaţiile acestea nu vrea să fie re- 
vista de familie. Mai întâi fiindcă primele două dau 
întâietate părții informative, ilustrative, care predo- 
mină, iar „Adevărul literar şi artistic“ fiindcă are 
câteodată şi inspiraţii literare de avangardă, cari nu 
cadrează cu o revistă pentru familiile intelectualilor 
de prin satele şi orășelele noastre. (Aceasta nu vrea 
să fie o critică în defavorul publicaţiilor menţionate, 
ci o simplă constatare). 

Mii de copii şi tineri ca mine, cum m'am des- 
cris eu mai sus, vor vrea să aibă un nutremânt su- 
fletesc asemănător cu cel din „Familia“, fireşte 
schimbat după atmosfera timpului nostru. În zeci de 
mii de familii românești e de dorit să domnească, 
în satele şi orăşelele noastre, atmosfera descrisă în 
familia noastră de acum 35—40 de ani. 

Săptămânal să aştepte tineretul şi şi cei bătrâni 
pe sfetnicul, care ştie să răspândească gândurile 
utile şi plăcute, ca tot mai mult să se consolideze 
conștiința creştinească şi românească a fraţilor noștri. 

HORIA P. PETRESCU 


7 Profesorul Dr. 1. Cantacuzino 


1863—1954 


Cu Dr. I. Cantacuzino dispare un savant cu 
reputaţie mondială, care prin lucrări ştiinţifice în do- 
meniul medicinei experimentale a contribuit nu numai 
la progresul acestei ştiinţe, dar şi la bunul renume 
ale ţării noastre; dispare profesorul iubit, stimat şi 
admirat de elevi şi colegi; dispare un bun şi luminat 
patrioi care a servii conştiincios ţara, atât în timpul 
de pace cât şi in timpul răsboiului; dispare un 
om cu suflei distins, care prin înfăptuiri legale şi 


cinstite (mai ales în domeniul desrobirii clasei mun- 
citoare) rămâne ca cel mai nobil şi măreț exemplu 
de felul cum trebue să se conducă cineva în viața 
socială şi naţională. 
Profesorul Dr. |. Cantacuzino a fost în institutul 
Pasteur din Paris cel mai de aproape colaborator 
al savantului Dr. Meischnikoff (în acest institui i se 
oferise un loc de conducere), profesor la facultatea 
de ştiinţă din laşi, profesor de medicină experimentală 

la facultatea de me- 
dicină din Bucure- 
şti (1902), director 
al serviciului sani- 
tar (1908-—1910),di- 
rector general al 
sănătăţii în timpul 
răsboiului  1916— 
1918 şi ministru al 
sănătăţii publice (în 
1931). 

Ca higienist a 
pus nu numai ba- 





[) zele unei organi- 

zări moderne a 

Prof. Dr. LI. Cantacuzino serviciului nostru 
sanilar, dar a în- 

ființat şi condus „Institutul de seruri şi vaccinuri“ 


ce-i poartă numele. 

Iniţiator al luptei antituberculoase, a înfiinţat 
„Societatea pentru profilaxia tuberculosei“ şi a în- 
trodus în ţară vaccinarea antituberculoasă. Se ocupa 
în ultimul timp cu organizarea unei „Ligi naţionale 
pentru combaterea tuberculosei“. 

» Şi-a câştigat o reputaţie mondială prin Iucrările 
sale asupra imunităţii, scarlatinei, tuberculosei, tifo- 
sului exantematic, leprei etc. 

Ca autoritate ştiinţifică a fost învitat în anii de 
după răsboiu să conferenţieze în mai multe centre 
universitare din Franţa, Belgia, Grecia etc. 

Membru în comitetul de higienă şi de coope- 
raţie intelectuală al Ligei Naţiunilor, membru al Aca- 
demiei române şi al Academiilor de medicină şi 
știință din Paris, profesorul I. Cantacuzino a fost pro- 


VLĂSTARE ALE BISERICII 


lități. 


clamat doctor „honoris cauza“ al universităţilor din 
Lyon, Bordeaux, Monipelier şi Atena. 

Actele vieții profesorului I. Cantacuzino sunt cu 
atât mai merituoase, cu cât au îmbrăcat totdeauna 
haina discreţiunei şi modestiei. 

lată o împrejurare care exemplifică aceste ca- 


In una din zilele anului 1909 un coleg medic 
care conducea în Bucureşti o revistă medicală, vine 
să-i solicite permisiunea pentru apariţia biografiei și 
fotografiei sale în revistă. 

Profesorul Cantacuzino, cu bunăvoința cu care 
întâmpina pe toţi ceice-l vizitau, îl întreabă dacă 
dragostea şi dorinţa de a-i face plăcere sunt singurele 
şi adevăratele motive ce-l îndeamnă să se ocupe de el. 

Primind din partea colegului (destul de mirat) 
un răspuns afirmativ, profesorul îi spune foarte 
amabil: „Să nu te superi dacă-ţi fac mărturisirea, că-mi 
displace să se vorbească sau să se scrie — chiar în 
bine, — despre persoana mea. Şi fiindcă-mi declari că 
doreşti să-mi faci o plăcere, atunci nu mi-o poți 
satisface decât împiedecând publicarea biografiei şi 
reproducerea fotografiei. Cum însă te preţuiesc, ia 
la cunoştinţă, că ori de câteori vei avea nevoie de 
vre-o părere ştiinţifică, sau chiar de vre-un ajutor, 
îți stau bucuros la dispoziţie.“ 

Actul vorbeşte dela sine. 

Ca unul care am fost mai în apropierea lui și 
deci l-am putut cunoaște mai bine, amintind în acest 
articol faptele sale, nu rămâne pentru greșelile lui, 
inerente de alifel făpturei omenești, decât să adaug 
creştineştile cuvinte: Dumnezeu să-l ierte. 

Dr. GHEORGHE PREDA 


Frăția Ortodoxă homână 


A răsărit o nouă societate religioasă. 

Fără îndoială, glasul Celui de sus se aude la 
vreme de cumpene grele. Când glasul de sus e mai 
necesar. 

In mijlocul depresiunii generale : politice, so- 
ciale şi naţionale, la începutul anului trecut, o seamă 
de personalităţi culturale, de devotați sacerdoţi ai 
Științei şi culturii româneşti dela universitatea din 
Cluj, au lansat la 4 lanuarie 1933 cunoscuta „Che- 
mare“ către credincioşii Bisericii ortodoxe române. 

lubitorii de mărgăritare ale graiului nostru îşi 
reamintesc cu drag frazele cu a Fra rezonanţă 
ale acelei chemări : 


'»Neamul românesc a plâns şi sa bucurat pe 
sfintele praguri ale Bisericii sale“. lată taina vieţii lui ! 


lar în concluzie:  „Voind să apărăm națiunea 
întregită, trebue apărată orfodoxia, care rămâne şi 
în viitor ceeace a fost în tot trecutul nostru: pu- 
lerea nebiruită de echilibrare sufletească a popo- 
rului nostru românesc“. 

Până la 5 Martie 1933, flacăra acestei solii 
profetice a străbătut în toate unghiurile Ardealului 
şi a luminat toate meleagurile române. 

Cetele smerite ale mulţimii simple au prin in- 
stinct certitudinea, că Dumnezeu e aproape de cei 
cuprinşi de primejdii. 

Tot astfel văd şi cei cu adevărat culți, că lumea 
şi viața sunt cârmuite de iubirea şi atotputernicia 
lui Dumnezeu. 

Confuzia şi neinţelegerea și fatalitatea oarbă nu 

stăpâneşte decât pe cei din zona de mijloc, a 
falsei culturi şi a semidoctismului. 

Urmarea Chemării a fost acea măreață adu- 
nare generală, ţinută la Cluj în 5 Martie 1933, la 
Dumineca Ortodoxiei, când s'a constituit F. O. R-ul. 
Acolo s'a pecetluit încă odată solidaritatea dintre 
Păstori şi Turmă, dintre Ortodoxie şi Neam. 

Animatorul mobilizării sufleteşti din Ardeal, |. 
p. S. Mitropolit Nicolae, printr'o magistrală cuvân- 
tare programatică, a tras adâncă brazdă în opera 
de regenerare religioasă morală. 

Dela 1 Dec. 1918, când sa decretat alipirea 
noastră la Patria-mamă, nu s'a mai produs în Ardeal 
o manifestaţie mai măreaţă. Alba lulia şi Clujul 
sunt menite să între în istorie, umbrite de o aureolă 
simbolică. La Alba lulia s'a pecetluit libertatea na- 
țională, la Cluj s'a afirmat conştiinţa ortodoxă a po- 
porului nostru. 

Intăptuirea Frăției Ortodoxe Române s'a ză- 
mislit în Ardeal din nevoea psihologică şi morală a 
întoarcerii la Hristos. 

Naţia noastră a înfruntat urgiile trecutului în 
Ardeal, împlinind rolul  Andromahei de demult. 
Pătura intelectuală a ţinut să dovedească odată mai 
mult, că n'a uitat nimic din trecutul neamului şi 
vrea să se călăuzească de luminile noastre secu- 
lare. Ea nu vrea să înăbuşească nici unda mistică 
din îndepărtata copilărie. 

Câtă vreme vom trăi umblând pe căile slujirii 
lui Dumnezeu şi ne vom închina Lui cu smerenie şi 
cu sinceritate, El ne va trimite ajutor, se va sălășlui 





Şedinţa de constituire a F. O. R.-ului. 





Prof. Sextil Puşcariu, președintele F. O. R.-ului 


în noi, atrăgându-ne la sine şi împărtăşindu-ne. la 
orice nevoi harul, care izvoreşte din inima iubirii Lui 
şi din coasta străpunsă de suliță a Mântuitorului nostru. 

|. P. S. Nicolae a amintit în discursul său dela 
Cluj de anticlericalismul care tulbură viaţa bisericii 
la alte popoare. Dar mai cumplit decât anticlerica- 
lismul este scepticismul și indiferentismul religios, 

Tealru!' Nafiosa! ain Cluj. 5 Martie 1933. In față, d>la stînga spre dreapta: P. S$. 


Episcop Nicolae Ivan, 1. P. S. Mitropolit Dr. Nicolae Bălan, 1. P. S. Patriarh Dr. Miron Cristea, P. S. Episcop Roman 
Ciorogariu şi P. S. Episcop Dr. Grigorie Comşa 

cari corăspund conrupției în viața publică şi imo- 
ralităţii sociale. 

Să ne întoarcem la principiile fundamentale pre- 
conizate în cazania lerarhului nostru, la Hristosul 
slujirii şi al jertfirii de sine. 

Intoarcerea la Hristos nu se reduce numai la 
împopularea lăcaşurilor de închinare, ci mai vârtos 
la părăsirea tradiţionalei şi convenţionalei nepăsări, 


VIAȚA STUDENŢEASCĂ 


aprinzând în suflete flacăra potolită a iubirii de Mân- 
tuitorul personal, punând îngrădire undelor de mo- 
rală laxă, de lăcomie şi de egoism, regenerând astfel 
viața obştească. 

In slujba acestei întoarceri către Hristos s'a pus 
şi Frăția ortodoxă română. 

Intraţi sub steagul ei mântuitor toţi cei de-un 
sânge şi de-o lege! TR. SCOROBEȚ 


Tinerelul şi Frăția ortodoxă 


Din multiplele pro- 
bleme cari bat /la 
poarta  conştiinţii şi 
solicită sufletui gene- 
raţiei tinere, se poate 
uşor desprinde pro- 
blema creştină, care 
a reuşit să-l alimen- 
teze mai durabil şi 
cu mai multă perse- 
verenţă. 


Nici nu se putea 
altfel. Creştinismul e 
doar expresia tinereții 
veşnice, a libertăţii și 
a personalităţii inde- 
structibile. Cu noi şi 
noi forţe inepuizabile 
şi mereu în creştere, 
el e izvorul virtuţilor 
cari pot încununa pri- 
măvara unei vieţi, cum 
e cea a tineretului. 
Orice alt drum duce 
spre negarea şi distru- 
gerea tinereţii, spre 
îmbătrânire înainte de 
vreme. Din lupta care 
se dă, cu mai multă 
acuitate în sufletul 
tânărului între idea! 
și cruda realitate, sublim; |şi» josnic, /iuminăă şit întu- 
nerec, virtute şi viţiu, spirit şimaterie, urmarea celor 
dintâi dintre alternative e drumul indicat de lumina 
evangeliei. Urmarea lor şi interpretarea vieţii în 
această lumină formează tinerețea, generozitatea, de- 
votamentul, tăria, candoarea, seninătatea şi optimis- 
mul activ al unui tânăr. 


In profunzimea sufletului său tineretul universitar 
a manifestat un ataşament față de aceste principii 
creştine. A lipsit însă alvia prin care să se canali- 
zeze aceste sentimente spre fapte creştine, prin care 
aceste virtualităţi să devină realitate creştină. 


Rămas izolat întrun mediu și climat propriu; 
el încă n'a început drumul faptei creştine. De aceea 
hotărârea atât de frumoasă a elitei intelectualilor — 
pornită din înălțimea corpului profesoral universitar 
— de-a activa alături de Biserică la înălțarea vieții 
pe un plan creștin din pulberea în care se află, 
strângând rândurile în jurul altarelor strămoşeşti, prin 
formarea unei „Frăţii ortodoxe române“, nu poate ră- 
mânea străină tineretului. Ea îi îmbie:, exemplul şi 





Consiliul „Uniunii Naționale a Studenţilor Creştini Români“. 1955 


alvia pe care trebue să urmeze. In organismul Bise- 
ricii tineretul formează un mădular de seamă și deci 
e chemat să lucreze în armonie cu celelalte mădu- 
lări. Incadrarea tineretului, atașarea și colaborarea 
lui cu „Frăția ortodoxă“, ar însemna începutul rea- 
lizărilor creştine în mediul tineretului. Scara purificării 
vieţii s'ar lărgi, cuprinzând şi câmpul cel mai înflorit, 
al tinereţii. Dacă fiecare tânăr ar fi sămănătorul 
concepției înalte de viaţă şi interpretul acesteia în 
sens creștin, ar fi dovada cea mai peremptorie, că 
tineretul român e creştin. 

„Viaţa ilustrată“ plecând cu acest gând înalt 
de-a prezenta viaţa în lumina concepției creștine, se 
îndreaptă şi către aceia, în al căror suflet, după în- 
cercări şi, sbuciumări, se cristalizează liniile vieţii 
creştine. În aceste coloane vom încresta toate gân- 
durile de lumină, ca și preocupările de ordin supe- 
rior, cari vor frământa sufletul tineretului, convinşi 
fiind, că'n felul acesta — încadrându-ne în lupta 
pentru regenerarea neamului — ne vom face o da- 
torie sfântă şi către Dumnezeu și către oameni. 

V. COMAN 


INNOIRI 


In Germania 


Noua cârmuire din Germania, în ordinea mo- 
rală a început o sănătoasă epurare a moravurilor 
decadente ale veacului nostru. Incă în primele zile 
ale înscăunării regimului naţional-socialist creştin s'au 
făcut prin pieţele publice ale oraşelor germane cele- 
brele „cremaţiuni“ ale cărţilor păgubitoare de suflet, 
cari au rămas de pomină prin ceremonialul entuziast 
cu care erau duse la rug. 

Toţi negustorii de literatură ieftină, toţi băeţii de 
prăvălie improvizaţi în furnizori de merinde sufletească 
pentru marele popor german ce-şi pierduse busola 
şi căzuse într'o cumplită descurajare morală în anii 
de după răsboiu, au trebuit să ice lumea în cap. In 
Germania convalescentă nu mai aveau loc. Germania 
mântuită îşi pregătea însănătoşirea prin desgroparea 
calităţilor de rasă ale sufletului aric amorţit și nă- 
pădit de felurite specii de cucute. 

Campania peniru însănătoşirea morală a Ger- 
maniei continuă cu o stăruință şi o înverşunare im- 
presionantă, 

După cremaţiunea cărților imorale urmează in- 
mormântarea dansurilor moderne, cea mai tipică do- 
vadă a anarhiei simţurilor şi poftelor în care a îm- 
pins lumea modernă anarhia morală de după răsboiu. 
In locul acestor „gustoase“ şi diforme distracţii — 
sau „manifestații de artă“, cum le spun obişnuiţii 
localurilor de petrecere — sunt chemate la viaţă dan- 
surile naţionale germane; în speţă: greoaia şi sobra 
horă teutonică şi altele, cari verificate sute de ani, s'au 
dovedit a fi singurele dansuri ce se armonizează per- 
fect cu spiritul şi cu specificul etnic german care le-a 
creiait, 

Moda desmăţată din zilele noastre, cu felurite 
feluri de imbrzcăminte indecentă, tot în Germania a 
fost pusă la stâlp. Doamna Magda Goebbels, soția 
neaslâmpăratului ministru al propagandei Reichului, 
conduce campania de „expulzare“ a modei uşoare 
de astăzi şi scoate din epopeele naţionale germane 
unde le-a coperit uitarea, figuri de prințese burgunde, 
fiice şi soţii de regi, eroine ale demnităţii, ale cura- 
jului şi respectului pentru legământul conjugal şi pun 
înfăţişarea lor de augustă demnitate şi decenţă în 
locul manechinelor vii din casele de modă. 

Cât de frumoasă este această întoarcere la spi- 
ritul sobru şi demn al trecutului! Citim şi noi Românii 
cântecul Nibelungilor şi ne minunăm de țesătura masivă 
şi profund morală a sufletelor ce se oglindesc într'ânsul. 
Femeile germane se întorc la vremile lui Siegfried 
şi ale Kriemhidei. Femeile României — dacă matroana 
Cornelia, mama Grachilor, e prea departe — au vie- 
țile slăviielor domniţe din Valachia şi Moldova, pe 
care imaginaţia noastră încălzită de amintirea lor şi 
le reprezintă aşu cum ni le-a păstrat istoria: temple 
ale virtuţii, adevărate virtuoase ale lucrului casnic, 


şi la noi 

artiste ale acului și ţesăturilor, îmbujorate de o să- 
nătate şi o gingăşie pe care numai virtutea o putea 
pune în obrajii lor rumeni asemenea celor ai înge- 
rilor din icoane, cu vestminte lungi și cuviincioase, 
împletite din fuiorul şi borangicul răsucii de dege- 
tele lor delicate, cu priviri sfioase fixate în pământ, 
ca omul cucernic în drum spre Biserică şi cu gân- 
durile incomparabil mai albe, mai pure decât ale 
femeii emancipată de obligaţiunile căminului conjugal 
şi luată „la remorcă“ de partidele politice. 

La noi, învâriila şi hora românească — 
podoaba jocurilor noasire de pe sate — de mult 
sunt puse în primejdia de a fi inlocuite sau barem 
împărţite cu tango-urile și rumbele importate dela 
oraş de flăcăii şi fetele cari au slujit pe la stăpâni, 
au îmbrăcat haine nemţești şi s'au domnit în lege. 

La noi, când în Germania literatura pornogra- 
fică e scoasă în piaţa publică şi arsă, cărţile din 
„biblioteca celor cinşpe lei“ și fascicolele de-un leu 
sunt „en vogue“. 

In Germania s'a inaugurat, cu energie şi cu 
adeziunea unui întreg popor trezit din amorţeala în 
care l-au cufundat semănătorii de neghină, epoca 
virtuţii. Când va începe această epocă şi la noi? 

GRIGORIE T. MARCU 


VITRINA CĂRȚII 


CRONICA LITERARĂ 


DOCTORUL TAIFUN de Gala Galaction. Edi- 
tura „Cultura Naţională“ Bucureşti 1933. 


Ultima carte a părintelui Gala Galaction este 
un român cu teză. În acest sens el este prefaţat de-o 
scrisoare a autorului către di Dimitrie Caracosiea, 
profesor universitar la București. Din prefaţă suntem 
deplin lămuriţi despre intenţiile religioase şi morale 
ale romanului; mai puţin totuși din cuprinsul lui. Teza 
pe care o pune scriitorul este următoarea: poate fi 
iertată de societate şi de morala bisericii o femeie 
adulteră-pluriviră, care păcătueşte împinsă la adulter 
de meschinăria şi brutalitatea soțului legitim, de io- 
riditatea atavică a sângelui — bunica a fost țigancă 
— şi de fatalitatea împrejurărilor de viaţă? Numai 
cât doamna Florica Vasilescu-Plopu, soţia lui Manole 
Vasilescu-Plopu, îşi înşeală soţul şi din calcul. Oricât 
ar pleda în favoarea ei sentimentele de maternitate, 
grija pentru copiii ei legitimi şi nelegitimi, această 
notă calculată din caracterul ei nu ne dispune favo- 
rabil. De ce oare şi-a ales de prim amani chiar pe 
milionarul profesor-cardiolog, doctorul Bobârcă, su- 
pranumit Doctorul Taifun ? De ce chiar acest doctor 
naiv şi asocial, cu gărgăunii lui de martir al iubi- 
rilor neîmpărtăşite din cauza urâţeniei sale fizice, 
este ales ca să devină tatăl plodului născut din 
adulter? Se prea vede că argumentarea autorului 
este cusută cu aţă albă; întreagă structura de idei 
a romanului sufere de artificialitate. 


Artificială, sau mai bine zis făcută — deși recu- 
noaștem ingenios făcută — este şi acţiunea acestui 
mic roman. Foarte concentrată ea este şi nevero- 
simil interesantă. Luăm parte la două mari spove- 
danii sau pledoarii (chestie de nuanţă), cari se succed 
în mai puţin de 24 ore (precept al dramei clasice): 
1, una a doctorului Taifun către prietenul său doc- 
torul Hrisiudorache, pe malul mării la Constanţa; 2. 
alta, cea principală, a doamnei Floreal în faţa îri- 
“bunalului improvizat, în casa profesorului, din cei 
doi amanți, doctorul Taifun şi secretarul general 
Viad Gherasimescu şi din arbitrul amic, doctorul 
Hristudorache. Aceste două spovedanii constitue 
fondul romanului. Din ele se închiagă şi argumen- 
tarea lui şi din ele reies şi părțile lui slabe. Mai ales 
îmi pare că romanului — dramațic prin compoziţie 
— îi lipseşte unitatea de concepţie. Rămânem nelă- 
muriţi, dacă doctorul Taifun iartă pe Floreal pentru 
infidelităţile şi infamiile . ei, convins de pledoaria fe- 
meii inteligente şi de judecata creştinească a docto- 
rului prieten, sau poate subconştientul său îl îndemna, 
ca pe-un sclâv al simţurilor să se dea robit oricum 
acestei splendide hetaire. Sfârşitul ne dă de bănuit. 
Iatr'adevăr citatul din liada III. 156—157: „Nu e 
crimă ca Troenii şi Aheii, cu frumoasele pulpare, 
peniru o astfel de femeie să îndure suferințe multă 
vreme“ ne lasă sceptici asupra adevăratelor motive 
de iertare din complexul sufletesc al doctorului Taifun. 
lată dar că scris cu teză, susținând deci o anumită 
convingere morală, romanul dlui Galaction ne lasă 
neconvinşi. lar interpretarea prin citatul din Biblie 
(loan cap. Ill.) cu judecata adâncă a Mântuitorului 
asupra femeii prinse în preacurvie, dacă ne lămureşte 
despre starea de spirit a celor trei judecători, achi- 


tând pe Floreal, nu eşte suficientă pentru a rezolva 
problema în lumina ei socială și creştină. Rămânem 
nedumeriți, dacă ieriarea femeii adultere de către 
doctorul Taifun şi căsătoria lor întemeiată în ase- 
menea condiţii poate rezista moralei creştineşti din 
actuala societate ? 

Dar toate aceste argumentări nu ar avea nici 
o importanţă, dacă romanul ar fi mai uman prin la- 
turea sa epică. Personagiile însă, ca şi acţiunea, ca 
şi ideologia sunt convenţionale, şterse, în cazul cel 
mai bun antipatice. Insăşi Floreal — de altfel singura 
eroină a romanului — femeia-fatală, femeia-păcat cu 
componentele-i sufleteşti bizare de elevaţie sulletească 
şi mahalagism bucureştean, cu viaţa-i împărțită între 
bărbaţi şi proprii copii, pe lângă toată strădania auto- 
rului, nu reuşeşte să ne devină simpatică. Este prea 
mult femelă şi prea puţin femeie. Cetind romanul nu 
rămânem deci cu impresia unei umanităţi puternice, 
sbuciumate, adevărate şi sincere. (In treacăt notăm 
totuşi o remarcă foarte justă asupra anarhiei sufle- 
teşti a tineretului de azi, concretizată în Titu Mărgărit, 
şeful de cabinet al lui Gherasimescu). 

Pe părintele Galaction îl ceteam încă înainte de 
răsboiul mondial. Scrisul său pasionat, liric, cu în- 
florituri de fină horbotă, cu rezonanţe intime de con- 
flict sufletesc între cucernicie şi ispitele lumei, avea 
o notă de profundă sinceritate. Zadarnic am căuta-o 
în această carte, precum zadarnic am căuta farmecul 
naiv-epic din „Papucii lui Mahmud“. 

In schimb găsim şin „Doctorul Taifun“ o fer- 
mecătoare limbă, admirabile comparații, fine citate 
din literatura universală (Iliada, Euripide, Hamlet, 
Eminescu) şi o notă de intelectualism superior, 
nu atât în dialectica argumentelor, cât în țesutul 
subtil al ideilor; păcat doar că şi aceste frumuseți 
de formă au uneori tonul prea doctoral, stânjenin- 
du-ne în parte contemplaţia estetică. 


PETRE DRĂGHICI 


CATACLISMUL ANULUI 2000, roman de Do- 
rina V. Ienciu. Editura P. Suru. București, 1933, 
Pag. 216. Lei 50. 


Firea omenească, dornică de mai bine, ori de 
câteori se loveşte de câte un rău individual sau so- 
cial, pe care nu-l poate înlătura, se refugiază în lumea 
fantaziei. Aci îşi croieşie o lume aparte, mai multi 
sau mai puțin deosebită de cea obiectivă-reală, în 
conformitate cu dorințele şi aspiraţiile sale. Utopiile 
sociale, morale, politice, ştiinţifice etc. suni expresia 
cea mai fidelă a acestei tendințe omeneşti. Şi nu ra- 
reori intuiţia profetică a utopiștilor a prevăzut pre- 
faceri de civilizaţie, datorită invențiilor ce le-au în- 
trezărit a simţit schimbări de natură morală sau so- 
cială, pe care le-au anticipat. 

„Cataclismul anului 2000“ este o utopie socială 
şi morală. Subiectul romanului se poate schiţa în câ- 
teva cuvinte. Trei locuitori ai planetei Marte, Sa- 
turnus, reprezentantul ştiinţei, Uranus, reprezen- 
tantul moralei şi Marte, reprezentantul artei, coboară 
pe pământ cu scopul de a face studii. Aci sunt găz- 
duiți la astronomul Fidias Luce din Roma. Acesta, 

fiica acestuia Zeea, o ființă înzestrată cu cele mai su- 
perioare calități femeieşti— gingăşie, sensibilitate, afec- 
țiune, înţelegere — şi fiul acestuia Marius, chirurg re- 
numit, călăuzesc pe oaspeţi şi le dau ocazie să cunoască 
civilizaţia şi orânduirea socială şi morală a pămân- 
tenilor. Aceştia la rândul lor îi iniţiază în felul de a 
trăi al Marţienilor. In timpul acesta între Zeea şi 
Marie se înfiripează o dragoste, care duce la căsă- 
toria lor. Ei devin conducătorii noului stat. 


Noua lume este o lume ideală, în care suferința 
trupească și sufletească este înlăturată. Toţi oamenii 
lucrează, fiecare după puterile sale, la realizarea bi- 
nelui, adevărului şi frumosului. 


Ceeace te face să urmăreşti desfăşurarea eve- 
nimentelor cu o atenţie încordată, însoţită de o plăcere 
şi satisfacţie sufletească deosebită, este suflul idea- 
lismului care respiră din fiecare pagină, însoţit de 
muzicalitatea poetică a limbei în care este turnată 
povestirea.  Pasagii întregi, în care sunt prinse col- 
țuri din natură, sunt redate cu o măestrie surprin- 
zătoare. 


Romanul poate fi cetit cu aceeaş plăcere de 
copilul din epoca pubertăţii, stăpânit de vraja călă- 
toriilor miraculoase, de adolescentul dornic după o 
iubire ideală nepângărită de pornirile sexualităţii fizice, 
ca şi de adultul, care caută să guste farmecul des- 
crierilor sau să se identifice cu problemele morale 
şi sociale, cari îi deschid orizonturi noi de muncă. 


L.. BOLOGA 


Jean Bart (Eugen Botez): EUROPOLIS, roman, 
ed. Il cu o prefaţă de G. Călinescu. Editura „Ade- 
vărul“ Bucureşti 1933, 


In ultimul fimp au apărut în literatura româ- 
nească foarte multe romane. In ele se oglindește mai 
ales societatea românească de după răsboi. Hota- 
rele ţării mărite cuprind nenumărate aspecte de so- 
cietăţi, moravuri şi peisagii. Astfel găsim societatea 
ardeleană zugrăvită în romanele dlor Rebreanu și 
Agârbiceanu, mediul moldovenesc redat în cărţile 
dlor Sadoveanu şi |. Teodoreanu, cel basarabean la 
di Stere, iar cel muntean (capitala şi provincia) la 
dl Cezar Petrescu; mahalaua, ghettoul, viața rustică 
sunt tratate mai special în romanele dlor Î. Peliz, G. 
Zamfirescu, Victor Popa şi Teodorescu-Branişte. Un 
foarte interesant roman, în care ni se zugrăveşte un 
colț necunoscut ării noastre este „Europolis“, ro- 
maânul talentatului scriitor, mort de curând: Jean 
Bart. Otiţer de marină, descendent dintr'o veche fa- 
milie de boieri moldoveni, regretatul scriitor ne-a 
dat în singurul său roman întreaga măsură a talentului. 


„Europolis“ este romanul orăşelului şi portului 
cosmopolit „Sulina“ cu viaţa lui maritimă şi înflori- 
toare, cu bucuriile şi suferințele unei lumi heterogene, 
bizare şi puţin cunoscute în restul ţării. Marea cu 
poezia şi cu oamenii ei: piloţi şi pescari din deltă, 
agenţi comerciali, căpitani de vapoare, armatori, 
neguţători de grâne, vameşi, aventurieri de diferite 
neamuri şi rase se desfăşoară înaintea ochilor noştri, 
ca'ntr'un grandios film. Prin structura lor sufletească 


deosebită personagiile nu-şi găsesc similarul în life- . 


ratura noastră, decât doar la dl Panait Istrați în ro- 
manul său „Naranţula“ (apărut în franţuzeşte). lar 
peisagii din deltă, acestea desigur neintrecute, găsim 
în cărțile dlui Sadoveanu. 


Acţiunea romanului este foarte vie şi antrenantă, 
deşi poate nu destul de unitară, întrucât viaţa sufletească 
a principalilor eroi nu este deajuns adâncită. Distincția 
între eroi principali şi secundari nici nu se prea 
poate face în acest roman, căruia iotuşi bogăţia 
acţiunilor secundare, a întâmplărilor, evenimentelor 
şi aventurilor, împletindu-se într'o compoziţie logică 
şi naturală, îi dau un deosebit farmec la lectură. In 
colonia grecească din Sulina este așteptată cu multă 
agitaţie, aproape c'o mică revoluţie, sosirea ameri- 
canului — presupus bogat — Nicola Maruli, fratele 
pilotului, Stamati Maruli. Speranţe, planuri măreţe 
de afaceri, combinaţii fantastice, pariuri se leagă 
de presupusul capital al acestui înstrăinat fiu al 
Eladei, care soseşte în . tovărăşia fiicei sale, în- 
cântătoarea negresă: Evanţia. Destinul tragic al 
Evanţiei şi al tatălui ei — fost puşcăriaş, pentr'o 
crimă din răzbunare, în Guyana franceză — formează 
epizodul principal al romanului. În jurul lor gravitează 
celelalte  personagii: ofițerul de marină, Neagul, 
amantul ideal al Evanţiei; căpitanul Angelo Deliu, 
cuceritorul frumos şi fără scrupule; Mincu şi ceilalţi 
ofițeri de marină — mai complecşi şi interesanţi 
decât camarazii lor de uscat — mândra şi nefericita 
Penelope; doctorii nenea Tomiţă și Barbă-Roşie; 
agenţii comerciali Stamati, Logaridis, Karaianis; 
măestrul Jac, simpaticul aventurier; lupii de mare 
Barba Spiro şi Lecca; vameşi români, infirmiere 
engleze, dansatoare, marinari şi hamali internaționali 
etc. Bogata frescă omenească și multiplele intrigi 
dau farmecul epic romanului, iar pe cel pitoresc: 
acostarea şi plecarea vapoarelor, viața de agenţii, 
cafenele şi localuri de petrecere, digul, palatele co- 
misiunii europene, delia şi marea cu nenumăratele 
ei aspecte. 


Personagiile, deşi în mare parte numai schiţate, 
respiră şi trăesc, sunt o adevărată umanitate, puter- 
nică și impresionantă. 


In deosebi psihologia etern omenească, aceeaş 
neschimbată dela Herodot şi Homer până'n zilele 
noastre, a membrilor coloniei greceşti: navigatori 
pribegi, înfrăţiţi cu marea, oameni de afaceri, dar 
şi poeţi, îmbinând în sufletul lor complex cea mai 
practică speculație comercială, cu cele mai îndrăz- 
neţe visuri ale unei nestrunite imaginaţii, este nu se 
poate mai bine realizată. 


De altfel nicăeri, ca'n acest port cosmopolii, 
unde bătrânul Danubiu își pierde şi apa şi numele 
în mare... nu ar fi putut găsi talentul creafor al 
scriitorului un mediu mai potrivit geniului său. Ro- 
manul este scris vioi, uşor, curgător, ceeace adaogă 
meritul de formă meritelor de fond. Mediul interesant, 
nou şi acţiunea vie fac din acest roman una dintre 
cele mai plăcute cărți de lectură, apărute în ul- 
timul an. 


O melancolică, dar aşa de omenească filosofie 
se desprinde din întreaga povestive, rezumată în 
„Epilogul“ — aproape o poemă —, asupra zădăr- 
niciei şi vremelniciei așezărilor omeneşti. Roman 
numai de acţiune şi nu de analiză, deci adevărat 
roman epic, „Europolis“ este printre puţinele cărţi 
care vor rămânea în literatura românească. 

PETRE DRĂGHICI 


CE S'A INTÂMPLAT IN FEBRUARIE 


La noi 





MM. LL. Regele Carol Il şi Regele Boris 


MM. LL. Regina loana şi Regina Maria şi A. S. R. 


Prințul Nicolae 


ŢARĂ noastră a avut bucuria de a primi de curând vizita regelui Boris şi a reginei loana, suveranii 
Bulgariei. Inalţii oaspeţi au răspuns la vizita pe care o făcuse în Bulgaria, anul trecut, M. Sa regele 
Carol Il al României. Intâlnirea celor doi suverani subliniază tendința de creştincască apropiere dintre cele 


două ţări ortodoxe: România şi Bulgaria. 





M. $. Regele Carol 1] citind mesagiul 


a LĂ 1 Februarie a. c., s'a deschis noua sesiune 
a Corpurilor legiuitoare. 


VINERI, 16 Februarie a. c. a adormit întru 
Domnul Ştefan Cicio Pop, fost în mai multe rânduri 
ministru şi preşedinte al Camerii deputaţilor. 





Ștefan Cicio Pop 


Venerabilul septuagenar se mută dintre cei vii 
după o viață de luptă eroică închinată integral nea- 
mului pe care l-a iubit şi l-a slujit cu credinţă ne- 
strămutată, în vremile de cumplită robie ungurească 
şi în zilele măririi noastre naţionale deopotrivă. 

DUPĂ răsboiu, când în diferite rânduri a fost 
ministru al instrucţiunii publice, di Dr. C. Ange- 
lescu a dus o intensă campanie pentru zidirea 
localurilor de şcoală. 

Conducând acelaş departament în guvernul 
actual, d-sa a reînființat de curând o mulţime de 
posturi învăţătoreşti desființate de ultimele gu- 
verne. 


TEWFIC RUJDY BEY, ministrul de externe 
al Turciei, a făcut o vizită la Bucureşti. D-sa a 
avul mai multe întrevederi cu conducătorii statului 
nostru, discutând pactul ţărilor balcanice, semnat 
de curând la Atena. 





Dr. C. Angelescu Tewfic Rujdy Bey 


La alții 


AUSTRIA a fost teatrul unui răsboiu civil în 
toată regula. El a durat o săptămână încheiată. 
Acest răsboiu care a început în Linz şi care s'a în- 
tins în scurt timp în întreagă ţara, a fost de o vio- 
lență deosebită în Viena. El a fost provocat de co- 
muniştii cari voiau să răstoarne ordinea stabilită. 
După lupte crâncene, cu mitraliere şi tunuri, lupte 
pe urma cărora au rămas câteva mii de morți şi ră- 
niți, trupele guvernului Dolfuss au izbutit să resta- 
bilească ordinea. 





Nu e nici Matusalem, nici 
părintele Gala Galaction, ci ma- 
rele scriilor austriac Hermann 
Bahr, mort Într'una din zilele lunei 
frecule. 





SCANDALUL aventurierului financiar Staviski a 
provocat o vie agilaţie în întreagă Franţa. Agitaţia a 
degenerat în violente lupte de stradă, cu morţi, cu 
răniţi, cu ruine. Guvernul Daladier a trebuit să se 
retragă, urmându-i un guvern de concentrare în frunte 
cu DI Doumergue, fost preşedinte al Republicii. 

PE URMA ultimului cutremur care a pustiit în- 
tinse regiuni din India s'a prăbuşit şi palatul Maha- 
radjei Shumshere, îngropând sub ruinele sale şi pe cele 
două fiice ale lui. 





de „Heimwehr“. 


Maharadja Shumshere de Nepal. 


Palatul „primăriei din Viena, reocupat 


DELA LUME ADUNATE... 


Viaţa veselă 





4 
Directorul: — Va să zică ai recomandaţie dela 
domnul ministru. Ei bine, spune la ce te pricepi? 
Tinărul: — Păi, dacă mă pricepeam la ceva, 


credeţi că mai aveam nevoe de recomandaţia dom- 
nului ministru ? 


INSPECŢIE . 
— Ghiţă Vasilescu! 


— Spune-mi un verb! 

— Boul, 

— Boul? Ei bine, conjugă-l! 

— Eu bou, tu bou, el bou; noi... 

— Destul, Ai dreptate: Eu sunt bou fiindcă nu 
vă inspectez mai des, tu eşti bou fiindcă nu ști să 
spui un verb, iar di învăţător e bou fiindcă nu te-a 
învăţat, 


TUN _ NOU 


Un creştin sosit din Germania povestea prieti- 
nilor săi, că a văzut un clopot care cântărea 6000 kg. 

— Asta nu-i nimic — zise celalalt. În America 
am văzul un tun, a cărui gură numai cântărea 
10.000 kg. 


LA ŞCOALĂ 


Învățătorul către elev: Cum, nu şti cine a fost 
Columb ? Şi când mă gândesc că tatăl tău e negustor 
de ouă... 


PETROLIFERE 


— Domnule director, aş putea 
Dvoastră nişte benzină uşoară ? 


— Cam greu. 
— Dar benzină grea? 
— Mai uşor. 


obține dela 


DRAGOSTE CU FOC... 


Domnișoara către dommnul cu care dansează : 
— Azi te prezinţi tatii şi îi ceri mâna mea. Domnul: 
— Când sunt mai fericit lângă tine/găseşti totdeauna 
mijlocul să mă indispui... 


MITICĂ_LA CAZARMĂ 


Mitică îşi face armata şi, de inimă rea, o ţine 
într'o beutură. Cum apucă două-trei minute libere, 
se repede la canțină şi se aprovizionează. 

Intr'o zi, majorul îl întâlneşte venind spre dor- 
mitor şi-i vede sticla cu băuturică în buzunar, 

— Ce-ai acolo, leat? — îl întreabă gradatul? 

— O sticlă don” plutonier — răspunde Mitică, 
vrând să treacă mai departe, 

— Bine mă, idiotule, văd eu că e sticlă, dar 
ce-ai în ea? — insistă majorul. i 
— Coniac! — răspunde supărat Mitică. 

— Coniac ? Şi pentru cine acest coniac? 

— Jumătate pentru mine şi jumătate pentru un 
camarad. 

— Aşa? Fă bine şi dă-mi mie jumătatea cama- 
radului, că te trec la sâmbete... 

— Imposibil, don” plotonier — ripostează Mi- 
tică — pentrucă jumătatea camaradului meu este cea 
dela fundul sticlei. 


O FAPTĂ BUNĂ 


Weis şi Calman, ieşind din cafenea întâlnesc o 
biată femeie cu un copilaş în braţe. 

— Ce ai, de ce plângi? — o întreabă Weis. 

Nu găsesc de lucru, şi ne-e foame, răspunse 
femeia. 

— N'am schimbat, dar ia hârtia asta de 500 de 
lei, schimb-o şi adu-mi restul după ce vei opri d-ta 
50 de lei. 

Bucuroasă, femeia întră într'o băcănie şi după 
ce cumpără ceva, se întoarse aducând 450 lei lui 
Weis şi mulțumindu-i de bunătatea lui, se depărtă 
cu copilaşul. 

— Ce folos ai tu dela o aşa generozitate ? — în- 
trebă foarte mirat Calman. 


— Am de două ori folos: Am făcut o faptă 
bună dând femeii 50 de lei, şi am schimbat o 
bancnotă falsă. 


GALANTERIE, 


O doamnă corpolentă se urcă în autobuzul Nr. 
2. E timpul prânzului şi toate locurile sunt pline. 
Preocupaţi de grijile cotidiane, pasagerii rămân ne- 
clintiţi la locurile lor. Nici unul nu pare dispus să dea 
dovadă de cavalerism faţă de respectabila doamnă, 
care indignată se adresează unui tânăr din faţă: 

— Pe vremea când aveam vârsta d-tale, tinere, 
un bărbat n'ar îi lăsat niciodată o doamnă să stea 
în picioare în autobuz. 

— Cred şi eu, doamnă, — răspunse tânărul 
tuşind semnificativ — căci pe vremea când aveaţi 
dvoastră vârsta mea, nici nu existau încă autobuze. 

bronius sau Petru Maior ca vrăşmaş al Papei. 
Lei 6. 


VOR APAREA IN CURÂND: 


Fr. W. Foerster 
RELIGIA ŞI FORMAREA CARACTERULUI 


In româneşte de Preoţii |. Negoiţă şi N. Donos. 


|. N. Lungulescu 


PROBLEMA SUFLETULUI IN CULTURA 


CONTIMPORANĂ 


Comande la: LIBRĂRIA ARHIDIECEZANĂ, SIBIU. 








TIPARUL TIPOGRAFIEI ARHIDIECEZANE, SIBIU. 











IN ACEST NUMĂR: 


NICOLAE, arhiepiscop şi mitropolit: Binecuvântare 
NICOLAE COLAN: | Predoslovie 
N.: Biserica şi națiunea 


ROMAN CIOROGARIU, episcopul Orăzii: Scrisoare 
Dr. GRIGORIE COMŞA, episcopul Asadului: Familia în slujba iradijiilor neamului 


GRIGORIE T. MARCU: Urare „Vieiii liusiral2* 
VICTOR PAPILIAN: Cerurile spun 

IOAN AL. BRAN-LEMENY: Primăvara 

OCTAVIAN GOGA: La moartea lui Vasile Goldiș 
Prot. Dr. ŞTEFAN CIOROIANU: Sănătatea sufletească 

Dr. DUMITRU STĂNILOAE: Emanuil Gojdu 

HORIA P. PETRESCU: Din trecutul revistelor de famile 
Dr. GHEORGHE PREDA: + Profesorul Dr. |. Cantacuzino 
TR. SCOROBEŢ: Frăția Ortodoxă Română 

V. COMAN: Tinerelul şi Frăția ortodoxă 
GRIGORIE T. MARCU: In Germania şi la noi 


CRONICĂ EXTERNĂ. CRONICĂ INTERNĂ. 
VITRINA CĂRŢII. VIAŢA VESELĂ. 
NUMEROASE ILUSTRAŢII. 





PENTRU COLABORATORI. 


Revista se pune sub tipar toideauna la 15 ale lunei. Domnii colaboratori 
suni rugaţi să-şi trimită manuscrisele până la această dată. Rugăm articole 
scurte, scrise citeţ, pe o singură pagină a hârtiei. Întrucât e posibil, dorim 
ilust„aţii (fotografii) la text. Ordinea articolelor e determinată de necesităţi 
leanice, nu de alte consideraţii. — Manuscrisele nepublicate nu se inapoiază. 


aa 
Primim spre publicare cronici despre evenimentele 


culturale şi sociale din oricare parte a ţării. Aceste 
cronici trebue să fie însă însoţite de fotografii. 


CD 


Domnii colaboratori sunt rugaţi să-şi trimită fotografia la redacţia revistei. 








VIAȚA ILUSTRATĂ 


i REVISTĂ DE FAMILIE 
APARE LUNAR 
SUB AUSPICIILE „FRĂȚIEI ORTODOXE ROMÂNE“, SECŢIA SIBIU 


ABONAMENTUL PE UN AN 20 LEI. PE O JUMĂTATE DE AN 100 LEI. UN NUMĂR 20 LEI 
REDACȚIA ŞI ADMINISTRAȚIA: SIBIU, ACADEMIA TEOLOGICĂ „ANDREIANĂ “ 


Esi ———B3 side ze 


Autorii şi editurile cari vor să li se anunțe cărțile sâu revistele în „Viaţa Ilustrată“, 
vor trimite redacției noastre câte un exemplar din aceste cărți sau reviste, 


Lai) 


x» 


Cititorii cari nu doresc să aboneze „Viaţa Ilustrată“, 
sunt insistent rugaţi să retrimită acest număr redacţiei. 


CD 


Recomandând „Viaţa llusirată“ prietinilor D-Voastră, 
ne veți ajuta s'o scoatem mai bogată și mai ieltină. 


Celuice ne face 10 abonamente plătite înainte, îi trimitem revista gratuit. 


Lai) 


Dacă doriţi să aveţi „Viaţa Ilustrată“ şi pe viitor, trimiteți-ne imediat abo- 
namentul cel puţin pe-o jumătate de an, sau avizaţi-ne că ni-l veţi trimile. 


aa EI > ee ia me 








